Αδυνάτισμα χωρίς περιορισμούς | Vita.gr\nΥγιεινή διατροφή 15 Ιουλίου 2010 | 12:59 | Άννα Δάλλα\nΑδυνάτισμα χωρίς περιορισμούς\nΗ νέα εκδοχή στο αδυνάτισμα μας μαθαίνει τις χαρές των υδατανθράκων, συλλαβίζει λέξεις όπως ζυμαρικά και πατάτες και υπόσχεται ότι μικρές αλλαγές στις καθημερινές μας συνήθειες θα μετακινήσουν το δείκτη της ζυγαριάς προς τα κάτω.\nΓια όλες εμάς που θέλουμε ένα ωραίο σώμα, αλλά αντιπαθούμε τις δίαιτες, τα προγράμματα, την επανάληψη και τη ρουτίνα στο φαγητό, η απάντηση δεν βρίσκεται σε εντυπωσιακές σοφίες, ελιξίρια και μαγικά τρόφιμα, αλλά σε πιο απλές λύσεις, όπως τα ισορροπημένα γεύματα, που είναι σωστά κατανεμημένα στη διάρκεια της ημέρας, στην ποικιλία της διατροφής και στην τακτική άσκηση. Επιπλέον, σε μικρά καθημερινά μυστικά, που θα κάνουν τη μαγειρική μας πιο ελαφριά, χωρίς να στερείται νοστιμιάς, καθώς και στην αποφυγή κάποιων διατροφικών παγίδων που μας φορτώνουν με κιλά.\nΚανόνες διατροφικής συµπεριφοράς και όχι µόνο\nΗ σημασία του πρωινού, αλλά και του βραδινού. Το ισορροπημένο γεύμα και οι αναλογίες σε θρεπτικά συστατικά, η αξία της άσκησης, αλλά και συμβουλές για να τα πετύχουμε όλα αυτά. Με λίγα λόγια, το savoir faire της διατροφής και της άσκησης για ένα σώμα υγιές, καλλίγραμμο και χορτασμένο.\nΤο καλλίγραμμο σώμα από το πρωί φαίνεται\nΤο πρωινό είναι το σημαντικότερο γεύμα της ημέρας. Παρ’ όλα αυτά, περισσότεροι από τους μισούς Έλληνες δεν τρώνε επαρκές πρωινό (παρά μόνο έναν καφέ ή ένα κουλούρι στο πόδι) και μάλιστα ο 1 στους 6 περίπου δεν τρώει καθόλου το πρωί. Γιατί είναι τόσο σημαντικό το πρωινό; Επειδή αποτελεί την κινητήριο δύναμη του οργανισμού μας για ολόκληρη την ημέρα. Επιπλέον, έρευνες έχουν αποδείξει ότι όσοι δεν τρώνε πρωινό καθημερινά τείνουν να έχουν περιττά κιλά και επίσης μετά από χρόνια είναι πολύ πιθανό να αποκτήσουν προβλήματα με το σάκχαρο και την πίεσή τους. Πολύ σημαντικό είναι όμως και το μεσημεριανό γεύμα, το οποίο σε καμία περίπτωση δεν πρέπει να παραλείπουμε. Γιατί; Κάθε γεύμα που ξεχνάμε, αντί να μας βοηθά να αδυνατίσουμε, μας παχαίνει περισσότερο. Πώς; Ο οργανισμός καταλαβαίνει -όπως και στις εξαντλητικές δίαιτες- ότι βρίσκεται σε κατάσταση συναγερμού και έτσι -για να προστατευτεί και να επιβιώσει- φροντίζει να κρατήσει στο επόμενο γεύμα μεγαλύτερες ποσότητες λίπους στις αποθήκες του.\nΣτο βραδινό λέμε «ναι»!\nΑρκεί να μην είναι πολύ επιβαρυμένο σε θερμίδες και λιπαρά, αλλά ούτε και πολύ ελαφρύ, με αποτέλεσμα να νιώθουμε πεινασμένοι αφού το φάμε. Καθώς το βράδυ ο οργανισμός μας δεν κάνει ιδιαίτερες καύσεις, ένα μεγάλο δείπνο θα μας επιβαρύνει, ενώ, αντίθετα, με κάτι ελάχιστο, π.χ. ένα φρούτο, κινδυνεύουμε να πάρουμε τελικά περισσότερο βάρος αν ξυπνήσουμε και κάνουμε μια νυχτερινή επιδρομή στο ψυγείο επειδή θα πεινάμε. Μια καλή ιδέα είναι να φάμε για βραδινό τη μισή ποσότητα από αυτήν που φάγαμε στο μεσημεριανό μας.\nΔιατροφή: Ισορροπία και όχι ακροβασία\nΣτην καθημερινή μας διατροφή, αλλά και σε κάθε γεύμα, είναι σημαντικό να συμπεριλαμβάνουμε τρόφιμα από τις 3 βασικές ομάδες που ακολουθούν:\nΤους σύνθετους υδατάνθρακες Αν και για πολλά χρόνια τούς απέκλειαν από τις δίαιτες, επειδή υποτίθεται ότι μας πάχαιναν, ωστόσο, το ρύζι, οι πατάτες, τα ζυμαρικά, τα δημητριακά -αλλά και τα λαχανικά και τα φρούτα, που πάντα επιτρέπονται- δεν πρέπει να λείπουν από τη διατροφή μας. Είναι το καύσιμο του σώματός μας, των μυών, του εγκεφάλου κλπ. Όταν έχουμε φροντίσει να τα συμπεριλάβουμε στα γεύματά μας, γλιτώνουμε από υπογλυκαιμίες και κατ’ επέκταση από επιδρομές στο κοντινότερο ζαχαροπλαστείο ή περίπτερο για να φάμε γλυκό ή σοκολάτα και να πάρουμε τη γλυκόζη που μας λείπει για να «λειτουργήσει» ο οργανισμός μας και να βελτιωθεί η διάθεσή μας.\nΤις πρωτεΐνες (κρέας, ψάρι, πουλερικά, αυγά, γαλακτοκομικά κ.ά.), που μας δίνουν αμινοξέα, στοιχεία εκ των ων ουκ άνευ για την ανανέωση των κυττάρων, για τους μυς, τα κόκαλα, το δέρμα, τα μαλλιά μας. Χρειαζόμαστε καθημερινά 0,8-1 γρ. πρωτεΐνες για κάθε κιλό ιδανικού βάρους, δεδομένου ότι δεν ασκούμαστε καθημερινά. Για παράδειγμα: Μια γυναίκα που ζυγίζει 60 κιλά χρειάζεται 60 γρ. πρωτεϊνών την ημέρα.\nΤα λιπαρά Σίγουρα, σε περιόδους όπου προσέχουμε το βάρος μας, τα λιπαρά πρέπει να είναι περιορισμένα, αλλά σε καμία περίπτωση αποκλεισμένα από τη διατροφή μας. Βοηθούν στη σύνθεση πολύτιμων ουσιών, όπως στην παραγωγή ορμονών σημαντικών για την πέψη, διευκολύνουν την απορρόφηση των θρεπτικών συστατικών, αλλά είναι σημαντικά και για την καλή λειτουργία του οργανισμού μας (π.χ. του καρδιαγγειακού μας συστήματος) και βασικό στοιχείο των κυττάρων μας. Δεν μιλάμε, βέβαια, για τα «κακά» λίπη (κορεσμένα και τρανς) που παίρνουμε από τα τηγανητά και το junk food. Εννοούμε το πολύτιμο μονοακόρεστο ελαιόλαδο (μέχρι 2 κουταλιές την ημέρα), αλλά και τα πολυακόρεστα ω-3 και ω-6 από τους ξηρούς καρπούς και τα λιπαρά ψάρια (π.χ. σαρδέλες, σολομός).\n1 φιλέτο ψαριού ή 1 κομμάτι στήθος κοτόπουλου ή 2 φέτες γαλοπούλα ή 2 αυγά = 20 γρ. πρωτεΐνες.\nΦυτικές ίνες, απαραίτητες σε κάθε δίαιτα\nΓιατί είναι τόσο σημαντικές για τη δίαιτα; Επειδή μας χορταίνουν, αλλά και γιατί δημιουργούν μία κολλώδη ουσία στο έντερο που επιβραδύνει την απορρόφηση της τροφής. Έτσι, αποτελούν πολύτιμα συστατικά της δίαιτας, καθώς, όταν καταναλώνουμε τρόφιμα που τις περιέχουν, δεν αυξάνεται πολύ το σάκχαρο, βελτιώνεται η λειτουργία του εντέρου μας, χορταίνουμε ευκολότερα, αργούμε να πεινάσουμε και να ξαναφάμε, δεν επιβαρύνεται η χοληστερίνη μας (αφού έχουν την ιδιότητα να τη δεσμεύουν).\nΚαθηµερινά Πρέπει να παίρνουμε 20-35 γρ. διαλυτές και αδιάλυτες φυτικές ίνες, που περιέχονται στα φρούτα κυρίως, χάρη στη φλούδα τους (γι’ αυτό και δεν βρίσκονται σε μεγάλες ποσότητες στους φρέσκους χυμούς), στα λαχανικά, στις πράσινες σαλάτες, στα όσπρια, στα δημητριακά ολικής άλεσης κ.α.\nΠροσοχή Υπάρχει γενικά η εντύπωση ότι η πρόσληψη φυτικών ινών προτείνεται επειδή τα τρόφιμα που τις περιέχουν έχουν λιγότερες θερμίδες και άρα είναι πιο διαιτητικά, αυτό όμως δεν ισχύει. Προτείνεται επειδή θα χορτάσουμε με λιγότερη ποσότητα από ό,τι αν καταναλώναμε τα αντίστοιχα «άσπρα» τρόφιμα. Ενδεικτικά, 1 φέτα ψωμί ολικής άλεσης έχει περίπου 61 θερμίδες, ενώ μία φέτα άσπρο ψωμί 64.\n4.000 βήματα επιπλέον\nΟι ειδικοί έχουν υπολογίσει ότι κατά μέσο όρο η κίνηση που κάνουμε καθημερινά (για να σηκωθούμε από το κρεβάτι μας, να πλυθούμε, να φάμε, να πάμε στη δουλειά μας, να βγούμε έξω για να διασκεδάσουμε, να κάνουμε τις δουλειές στο σπίτι μας κλπ.) αντιστοιχεί σε περίπου 5.000 βήματα. Υπολόγισαν, λοιπόν, ότι για να αδυνατίσουμε και παράλληλα να έχουμε οφέλη για την υγεία μας (π.χ. προστασία από την ανάπτυξη διαβήτη, καλύτερες αναπνευστικές δυνατότητες), θα πρέπει να κάνουμε άλλα 4.000 βήματα την ημέρα. Αυτά αντιστοιχούν σε 30 λεπτά γρήγορου περπατήματος ή σε 15 λεπτά τρέξιμο, μπάσκετ, ποδόσφαιρο, ποδήλατο, βόλεϊ ή κολύμπι. Με αυτά τα 4.000 παραπάνω βήματα την ημέρα, θα κάψουμε 1.000 παραπάνω θερμίδες την εβδομάδα και θα χάσουμε 200 γρ. (αν δεν αλλάξουμε καθόλου τη διατροφή μας). Αν διπλασιάσουμε αυτά τα επιπλέον βήματα και προσθέσουμε άλλα 4.000 (σύνολο 8.000 επιπλέον βήματα δηλαδή = 1 ώρα έντονο περπάτημα = 30 λεπτά κολύμπι, τρέξιμο, μπάσκετ, βόλεϊ, ποδόσφαιρο κλπ.), θα καίμε (με 13.000 βήματα καθημερινά) συνολικά 2.000 θερμίδες και θα χάνουμε 400 γρ. την εβδομάδα.\nΆσκηση, αλλά ποια άσκηση;\nΠοιο είδος; Μπορούμε να επιλέξουμε οποιαδήποτε αεροβική άσκηση μας ευχαριστεί (περπάτημα, τρέξιμο, ποδήλατο, κολύμπι κλπ.) και να τη συνδυάσουμε με λίγες ισοτονικές ασκήσεις για την ενδυνάμωση του μυϊκού μας συστήματος (π.χ. βαράκια, κοιλιακοί, push-ups κλπ.), συνδυασμός που έχει βρεθεί ότι μπορεί να έχει το μεγαλύτερο δυνατό όφελος για τη σιλουέτα και την υγεία μας.\nΠόσο έντονη; Θα πρέπει να είναι σχετικά έντονη και όχι αργή και χωρίς ρυθμό.\nΓια πόση ώρα; Τουλάχιστον 30-60 λεπτά όταν πρόκειται για περπάτημα και 15-30 λεπτά όταν πρόκειται για τα άλλα είδη αερoβικής άσκησης (τρέξιμο, κολύμπι, ποδήλατο κλπ.).\nΠόσο συχνά; Κανονικά θα πρέπει να ασκούμαστε κάθε μέρα, ώστε να συνηθίζουμε τόσο εμείς οι ίδιοι όσο και οι μύες και ο μεταβολισμός μας. Διαφορετικά, το μίνιμουμ της άσκησης είναι 3 ώρες και το ιδανικό 6 ώρες την εβδομάδα.\nΤα φάουλ της διατροφής µας\nΕίμαστε κολλημένοι με τη ζυγαριά, τρώμε βραστά καροτάκια για δίαιτα, ξεχνάμε να μασήσουμε τις τροφές, «σπάμε» το αλκοόλ με αναψυκτικό, βάζουμε και 3 κουταλιές ζάχαρη στον καφέ (αλλά πόσους πίνουμε την ημέρα;). Αυτές και πολλές ακόμα είναι οι συνήθειες που πρέπει να αλλάξουμε, αλλά και οι διατροφικές παρεξηγήσεις που πρέπει να αποκαταστήσουμε.\nΤρώµε γρήγορα Ο εγκέφαλός μας χρειάζεται ορισμένη ώρα (20 λεπτά περίπου) για να συνειδητοποιήσει -και να μας ειδοποιήσει- ότι μας χόρτασε αυτό που φάγαμε.\nΖυγιζόµαστε κάθε µέρα Το βάρος μας τείνει να κυμαίνεται ακόμα και 1 με 2 κιλά πάνω ή κάτω. Αυτό εξαρτάται από το τι φάγαμε το προηγούμενο βράδυ, σε ποια μέρα του κύκλου είμαστε, ακόμα κι από το αν πήγαμε τουαλέτα την προηγούμενη ημέρα. Για όλους αυτούς τους λόγους, το ιδανικό είναι να ανεβαίνουμε στη ζυγαριά 1 φορά την εβδομάδα, το πρωί πριν φάμε.\nΔεν πίνουµε νερό Το νερό μειώνει τις κατακρατήσεις και αποτοξινώνει τον οργανισμό. Γι’ αυτό και χρειάζεται να το «τιμάμε» καθημερινά. Μια καλή εναλλακτική πρόταση για όσες και όσους βρίσκουν το νερό άγευστο είναι το τσάι χωρίς ζάχαρη (κατά προτίμηση το πράσινο).\nΤρώµε πολύ λίγο Έτσι μαθαίνουμε τον οργανισμό μας να καίει πολύ λίγες θερμίδες, με αποτέλεσμα, μόλις φάμε λίγο περισσότερο, να παχαίνουμε. Επιπλέον, είναι πολύ πιθανό να στερούμαστε θρεπτικών συστατικών.\nΤσιµπολογάµε Είναι το δεύτερο μεγαλύτερο λάθος που κάνουν όσοι έχουν παραπανίσια κιλά, μετά φυσικά από το να καταναλώνουν τεράστιες ποσότητες από παχυντικά φαγητά. Αν το έχουμε πραγματικά ανάγκη, μπορούμε να καταφύγουμε στα φρούτα, στα λαχανικά (αγγουράκια, καροτάκια, ωμό κουνουπίδι κλπ.), στις μπάρες δημητριακών (μία τη φορά), στα γαλακτοκομικά με λίγα λιπαρά (π.χ. γιαούρτι 2%).\nΈχουµε άδειο ψυγείο και ντουλάπια Πρόκειται για μεγάλο λάθος, αφού, αν πεινάσουμε και δεν έχουμε τίποτε διαθέσιμο και διαιτητικό να φάμε, είναι πιθανό να καταφύγουμε στη λύση τού να σηκώσουμε το τηλέφωνο και να παραγγείλουμε ή να βγούμε έξω και να ψωνίσουμε κάτι παχυντικό, κατά πάσα πιθανότητα όσο αυξάνεται η πείνα μας.\nΑρνούµαστε πάντα όλα τα κεράσµατα Μπορούμε να υποκύπτουμε πού και πού (π.χ. 2 φορές την εβδομάδα ή τρώγοντας τη μισή από την ποσότητα που μας προτείνουν) σε κάτι που μας αρέσει και μας ευχαριστεί, π.χ. ένα παγωτό, ένα μικρό γλυκό ή ένα τυροπιτάκι. Σημαντικό είναι να το κάνουμε μόνο συγκεκριμένες φορές, για τρόφιμα που μας αρέσουν πολύ, και σε μικρές ποσότητες.\nΤρώµε κάθε µέρα τα ίδια Με αυτόν τον τρόπο καταφέρνουμε να στερούμαστε θρεπτικών συστατικών, αλλά και να έχουμε άσχημη ψυχολογία, καθώς ζούμε σε μια ρουτίνα που μας περιορίζει απίστευτα, μας στερεί από την ευχαρίστηση που παίρνουμε από την ποικιλία γεύσεων και δεν μας επιτρέπει την παραμικρή ατασθαλία.\nΠροσθέτουµε αρκετό αλάτι Το αλάτι προκαλεί φουσκώματα και κατακρατήσεις, ενώ μπορεί να προκαλέσει και προβλήματα υγείας, καθώς αυξάνει και την αρτηριακή πίεση. Σκόπιμο είναι να περιορίζουμε το αλάτι στο φαγητό μας στο 1 κουταλάκι την ημέρα. Δεν θα πρέπει, όμως, να ξεχνάμε ότι αλάτι υπάρχει σε πολλά τρόφιμα του εμπορίου (π.χ. ψωμί, συσκευασμένα τρόφιμα, κάποια δημητριακά πρωινού).\nΤρώµε για να ξεχάσουµε Ας θυμόμαστε ότι το φαγητό -και κυρίως τα γλυκά- δεν είναι παρηγοριά (comfort food). Με άλλα λόγια, δεν τρώμε για να φτιάξει η διάθεσή μας ή για να επιβραβεύσουμε τον εαυτό μας, π.χ. επειδή είμαστε θυμωμένοι, στενοχωρημένοι, αγχωμένοι ή χαρούμενοι.\nΗ τέχνη του light cooking\nH light μαγειρική επ’ ουδενί δεν αναφέρεται σε πιάτα νερόβραστα και άγευστα. Υπάρχουν διάφορα μικρά μυστικά για να καταφέρουμε να φτιάχνουμε συνταγές νόστιμες, θρεπτικές, αλλά και ελαφριές. Αυτό που έχει κυρίως σημασία, άλλωστε, είναι να απολαμβάνουμε το φαγητό μας και να μην ταυτίζουμε τη διατροφή μας με… κινεζικά βασανιστήρια.\nΓια ψάρι υγιεινό και διαιτητικό Ζεσταίνουμε το φούρνο και τη σχάρα, παίρνουμε το ψάρι, το βάζουμε σε λαδόχαρτο μαζί με κομμάτια καρότου, σέλινου, φέτες ντομάτας, ροδέλες κρεμμυδιού, θυμάρι και ρίγανη και το κλείνουμε σε πακέτο. Όταν ψηθεί, έχουμε ένα νοστιμότατο ψάρι με σάλτσα, που δεν χρειάζεται λάδι και στερείται μόνο… θερμίδων!\nΓια πατάτες σαν τηγανητές Καθαρίζουμε τις πατάτες και τις κόβουμε όπως τις τηγανητές, αλλά όχι ιδιαίτερα ψιλές. Στρώνουμε ένα ταψί με λαδόχαρτο, τις ρίχνουμε μέσα και τις απλώνουμε, φροντίζοντας να μην είναι η μία πάνω στην άλλη. Προσθέτουμε ρίγανη ή δεντρολίβανο. Τις ραντίζουμε με λίγο ελαιόλαδο και τις ψήνουμε σε προθερμασμένο φούρνο, στους 200-230° C, μέχρι να ροδίσουν.\nΕπιλέγουµε αρωµατικά και µπαχαρικά Είναι ένας ασφαλής τρόπος για να δημιουργήσουμε πιάτα νόστιμα και διαφορετικά, αλλά ταυτόχρονα ελαφριά και χωρίς αλάτι. Ας προτιμήσουμε μαϊντανό, άνηθο, βασιλικό, δυόσμο, ρίγανη, δεντρολίβανο, μοσχοκάρυδο, κύμινο, πιπέρια. Ας μην ξεχνάμε, βέβαια, το σκόρδο, το κρεμμύδι (φρέσκο και ξερό) και φυσικά το λεμόνι. Ειδικά το σκόρδο και το κρεμμύδι, μπορούμε να τα προσθέσουμε σε μεγάλα κομμάτια ή ροδέλες στα φαγητά μας, προκειμένου να νοστιμίσουν το φαγητό, και στη συνέχεια -αν δεν θέλουμε να τα καταναλώσουμε- να τα αφαιρέσουμε.\nΑποφεύγουµε τα πολλά λιπαρά Φροντίζουμε να ραντίζουμε το ψητό και μαγειρευτό κρέας με λίγο λάδι και προσθέτουμε νερό και κρασί ή λεμόνι (για να συμπληρώσουμε υγρά).\nΜαγειρεύουµε ξεχωριστά Το ρύζι, η πατάτα ή το ζυμαρικό, αν μαγειρευτούν μαζί με κρέας, θα απορροφήσουν μέρος του κορεσμένου του λίπους, με αποτέλεσμα να γίνουν πιο βαριά, παχυντικά και ανθυγιεινά. Γι’ αυτό, μαγειρεύουμε ξεχωριστά το κρέας από τις αμυλούχες τροφές.\nΠροσοχή σε βραστά καρότα και πουρέδες Tο βραστό καρότο μπορεί να μας παχύνει περισσότερο από το ωμό και ο πουρές είναι πιο επιβαρυντικός για τη σιλουέτα μας από ό,τι οι βραστές πατάτες. Αυτό συμβαίνει επειδή οι σύνθετοι υδατάνθρακες που περιέχουν αυτά τα τρόφιμα αλλάζουν δομή (με το μαγείρεμα ή το λιώσιμο ακόμα περισσότερο), με αποτέλεσμα να γίνονται απλοί (αυξάνεται ο γλυκαιμικός δείκτης των τροφίμων αυτών). Το παραπάνω ισχύει για όλους τους βολβούς (καρότα, πατάτες, παντζάρια, ραπάνια), αλλά και για το λάχανο. Είναι σκόπιμο, λοιπόν, να τα προτιμούμε σε ωμή μορφή και σίγουρα όχι σε πουρέ. Γιατί είναι χειρότεροι οι απλοί από τους σύνθετους υδατάνθρακες; Επειδή στη διαδικασία της πέψης οι απλοί υδατάνθρακες έχουν ανάγκη από πολύ περισσότερη ινσουλίνη για να διασπαστούν, με αποτέλεσμα να κουράζεται το πάγκρεας που την εκκρίνει, να αυξάνεται το σάκχαρό μας σε αυτή τη διαδικασία και τελικά ίσως να παχαίνουμε περισσότερο.\nΤα µυστικά του σοτέ Δεν σοτάρουμε με λάδι, αλλά με λίγο κρασί ή νερό.\nΚαλοί & κακοί συνοδοί\n+- Η εκδίκηση των ζυμαρικών Συνοδεύουμε το φαγητό μας κατά προτίμηση με ζυμαρικά (αντίθετα με όσα πιστεύαμε μέχρι τώρα) ή με βραστές πατάτες. Οι ψητές πατάτες και το ψωμί ολικής άλεσης μπορούν να είναι η δεύτερη επιλογή μας, ενώ το λευκό ψωμί και το ρύζι πρέπει να αποφεύγονται και να καταναλώνονται με μέτρο.\n+ Ας βάλουμε πράσινο στο πιάτο Αν συνοδεύουμε κάθε γεύμα μας με πράσινη σαλάτα, θα χορτάσουμε πολύ καλύτερα, χωρίς να επιβαρύνουμε τον οργανισμό μας με πολλές θερμίδες. Οι φυτικές ίνες που περιέχει η πράσινη σαλάτα θα καθυστερήσουν την απορρόφηση της γλυκόζης (στην οποία διασπώνται το ρύζι, τα ζυμαρικά, οι πατάτες κλπ. όταν τις καταναλώνουμε), με αποτέλεσμα να μην αυξηθεί πολύ το σάκχαρό μας (έτσι δεν κουράζεται το πάγκρεας και επίσης παραμένουμε πιο υγιείς και αδύνατοι).\n– Όχι στο αλκοόλ με αναψυκτικό Ας επιλέξουμε να πιούμε το ποτό μας σκέτο ή ακόμα καλύτερα με πάγο ή νερό. Η επιλογή του αναψυκτικού αντενδείκνυται γιατί περιέχει υδατάνθρακες, που μας δίνουν περισσότερες θερμίδες, κάνουν το ποτό πιο γλυκό, οπότε μας μεθάει ευκολότερα, αλλά πίνουμε και περισσότερο επειδή είναι πιο ευχάριστο στη γεύση. Αντίθετα, αν συνοδέψουμε το ποτό μας με νερό ή πάγο, κρατάει περισσότερο και αραιώνεται το αλκοόλ που περιέχει, οπότε και μεθάμε δυσκολότερα. Αν, πάλι, επιμένουμε στην προσθήκη του αναψυκτικού, τότε είναι σκόπιμο να διαλέξουμε τη σόδα, που δεν περιέχει ζάχαρη.\nΈνα θερµιδικό… ναρκοπέδιο\nΌλοι γνωρίζουμε ότι υπάρχουν διάφορες παγίδες στις οποίες σίγουρα πέφτουμε καθημερινά, με αποτέλεσμα να φορτωνόμαστε με περιττές θερμίδες. Κάποιες από αυτές είναι:\n1. Η ζάχαρη στον καφέ ή το τσάι\nΑν πίνουμε τον καφέ ή το τσάι μας γλυκό και βάζουμε σε κάθε φλιτζάνι 3 κουταλάκια ζάχαρη, παίρνουμε 60 θερμίδες (το κάθε κουταλάκι ζάχαρη περιέχει 20 θερμίδες) για το κάθε ρόφημα. Αν πάλι πίνουμε 3 τέτοια ροφήματα την ημέρα, παίρνουμε αμέσως αμέσως 180 θερμίδες. Είναι, δηλαδή, σαν να καταναλώναμε 2 φέτες ψωμί.\n2. Η µαγιονέζα στο σάντουιτς\nΚάθε κουταλιά της σούπας μαγιονέζα περιέχει 100 θερμίδες, επομένως με 2 τέτοιες κουταλιές σε ένα σάντουιτς ή τοστ παίρνουμε 200 θερμίδες επιπλέον. Σαν να προσθέταμε, δηλαδή, στο σάντουιτς ένα κομμάτι τυρί φέτα. Αν πάλι προτιμάμε το βούτυρο, ας μάθουμε ότι 2 κουταλάκια έχουν 90 θερμίδες, ακριβώς σαν να τρώγαμε και 10 ελιές.\n3. Μία ολόκληρη σοκολάτα\nΜας δίνει 500 θερμίδες, σαν να φάγαμε, δηλαδή, 1 μερίδα κοτόπουλο στο φούρνο με πατάτες, που θα μας χόρταινε σίγουρα καλύτερα αν πεινάγαμε. Αν πάλι τρώμε τη σοκολάτα μετά από το κύριο γεύμα, είναι σαν να έχουμε καταναλώσει αντί για 1, 2 μερίδες φαγητό. Ας προτιμήσουμε καλύτερα 1 σοκολατάκι, που θα μας δώσει μόνο 50 θερμίδες.\n4. Τρεις κουταλιές λάδι στη σαλάτα\nΜας δίνουν 405 θερμίδες, είναι δηλαδή θερμιδικά ισοδύναμες με ένα χάμπουργκερ. Ας περιοριστούμε, λοιπόν, σε\n1 κουταλιά λάδι για τη σαλάτα (135 θερμίδες).\nΈνα μπολάκι με ξηρούς καρπούς δίνει τουλάχιστον 200 θερμίδες, όσες δηλαδή και 4 κοτομπουκιές.\nΑν μας αρέσουν τα μακαρόνια, τότε είναι σκόπιμο να προτιμήσουμε αντί για την πλούσια καρμπονάρα (700 θερμίδες) τα εξίσου νόστιμα μακαρόνια με κιμά (400 θερμίδες). Κερδίζουμε κατ’ αυτόν τον τρόπο 300 θερμίδες, όσες θα παίρναμε αν τρώγαμε 1 μερίδα λεμονάτο ψάρι στο φούρνο.\nΑς μαγειρέψουμε το κοτόπουλό μας ψητό αντί για τηγανητό. Αντί για 364 θερμίδες, θα πάρουμε περίπου 266. Κερδίζουμε 100 θερμίδες, όσες δηλαδή θα μας έδιναν 5 φρυγανιές.\nΤρώµε γλυκά και µας αρέσει\nΣας προτείνουμε 3 νόστιμα και διαιτητικά γλυκά, για να απολαμβάνετε χωρίς ενοχές.\n1. Bavaroise light\n6 μπολ, 80 θερμίδες ανά μερίδα\n2 φλιτζάνια γιαούρτι (2% λιπαρά)\n550 γρ. φράουλες ή βατόμουρα\n15 φύλλα ζελατίνης (24 γρ.)\n1 φλιτζάνι ασπαρτάμη\n– Πολτοποιούμε τα φρούτα και προσθέτουμε την ασπαρτάμη και το χυμό λεμονιού ανακατεύοντας.\n– Βάζουμε τα φύλλα ζελατίνης σε ένα μπολ με κρύο νερό και τα αφήνουμε για 5 λεπτά, έτσι ώστε να μαλακώσουν καλά.\n– Τα στραγγίζουμε και τα προσθέτουμε στο μείγμα των φρούτων, το οποίο έχουμε ζεστάνει λίγο έτσι ώστε να είναι χλιαρό.\n– Ανακατεύουμε και πάλι και ρίχνουμε μέσα και το γιαούρτι, το οποίο έχουμε βγάλει από το ψυγείο για να είναι σε θερμοκρασία περιβάλλοντος.\n– Αφού ομογενοποιηθεί το μείγμα, το σερβίρουμε γρήγορα σε φορμάκια για κέικ και τα βάζουμε στο ψυγείο να κρυώσουν.\n– Μετά από 2-3 ώρες είναι έτοιμα να σερβιριστούν.\nΜία φόρμα κέικ (περίπου 1/2 κιλό), 1.225 θερμίδες όλο το κέικ\n1½ φλιτζάνι αλεύρι μαλακό\n1/3 του φλιτζανιού ασπαρτάμη\n1/3 του φλιτζανιού μαργαρίνη μαλακή\n– Χτυπάμε καλά τη μαργαρίνη με την ασπαρτάμη και τις βανίλιες.\n– Προσθέτουμε το νερό και ανακατεύουμε.\n– Κοσκινίζουμε όλα τα υπόλοιπα υλικά μαζί και τα προσθέτουμε στο μείγμα.\n– Χτυπάμε μέχρι να ομογενοποιηθεί το μείγμα και το βάζουμε σε αντικολλητικό ταψάκι.\n– Ψήνουμε στους 160° C για 20 περίπου λεπτά και σερβίρουμε το κέικ ζεστό.\n3. Milk shake φράουλας και βατόµουρων\nΠερίπου 4 μεγάλα ποτήρια, 60 θερμίδες το κάθε ποτήρι\n3/4 του φλιτζανιού χυμό ανανά χωρίς προσθήκη ζάχαρης\n1 φλιτζάνι άπαχο γάλα ή γάλα σόγιας\n– Βάζουμε σε ένα μπλέντερ τα κατεψυγμένα φρούτα και τον άγλυκο χυμό του ανανά.\n– Προσθέτουμε το γάλα.\n– Τα χτυπάμε όλα μαζί μέχρι να γίνει ένα ομοιογενές και δροσερό μείγμα.\nΚαθημερινά οι θερμίδες μας θα πρέπει να προέρχονται κατά:\n30-35% από λιπίδια\nΕΥΧΑΡΙΣΤΟΥΜΕ ΓΙΑ ΤΗ ΣΥΝΕΡΓΑΣΙΑ ΤΟΝ κ. ΧΑΡΗ ΔΗΜΟΣΘΕΝΟΠΟΥΛΟ, κλινικό διαιτολόγο-βιολόγο, μέλος του ΔΣ της Εταιρείας Μελέτης Παραγόντων Καρδιομεταβολικού Κινδύνου, και την κ. ΣΤΥΛΙΑ ΚΑΡΑΝΤΖΗ, καθηγήτρια ζαχαροπλαστικής.


Γκαμπριέλ Γκαρσία Μάρκες - Βικιπαίδεια\nλέμφωμα και πνευμονία\nGabo και Gabito\nΜερσέντες Μπάρτσα Πάρντο\nΒραβείο Νόμπελ Λογοτεχνίας (1982)\n1.2.2 πρώτα λογοτεχνικά βήματα\n1.3.1 Μπογκοτά, δημοσιογράφος με μισθό\n1.5 Επιστροφή στη Λατινική Αμερική\n1.5.2 Λατινοαμερικάνικο Πρακτορείο Ειδήσεων\n1.6 Μεξικό: μια καινούρια αρχή\n1.7 Εκατό χρόνια μοναξιάς\n2.1 Διασκευές για τον κινηματογράφο\n3 Κύριες Πηγές\nΤο χωριό βρίσκεται στην επαρχία Μαγκνταλένα της Κολομβίας, στην περιοχή της Καραϊβικής. Η Αρακατάκα τα χρόνια που μεγάλωνε εκεί ο συγγραφέας ανήκε στη επονομαζόμενη «Zώνη της μπανάνας» - "banananera zone" - περιοχή που κατείχε η εταιρεία United Fruit Company(D/R) καλλιεργώντας μπανάνες, και ήταν μια ζωντανή πόλη με πολλούς κατοίκους.\nΗ μητέρα του είχε λάβει μια αξιοπρόσεκτη μόρφωση σε ένα από τα σχολεία που λειτουργούσε η εταιρεία της μπανάνας, τότε. Ο πατέρας του δούλευε στο καινούριο για την εποχή επάγγελμα του τηλεγραφητή αν και είχε κάνει κάποιες σπουδές φαρμακευτικής και ιατρικής. Αμέσως μετά το γάμο του άφησε το προσοδοφόρο επάγγελμά του, για να ασχοληθεί με την ομοιοπαθητική ιατρική – ειδικότητα που είχε άνθιση εκείνο τον καιρό.\nΤο μωρό πήρε το όνομα του πατέρα του, Γκαμπριέλ, αλλά από την στιγμή της γέννησής του τον φώναζαν Γκαμπίτο (που είναι το υποκοριστικό του Γκαμπριέλ στη περιοχή της Γκουαχίρα, περιοχή από όπου κατάγονταν οι πρόγονοί του) και το όνομα Χοσέ, προς τιμήν του αγίου που γιόρταζε τον μήνα που γεννήθηκε ο Μάρκες, τον Μάρτιο.\nΟι γονείς του έμειναν μαζί του για δυο περίπου χρόνια μέχρι τον Ιανουάριο του 1929. Όταν γεννήθηκε το δεύτερο παιδί, ο Λουίς Ενρίκες, οι γονείς έφυγαν από την Αρακατάκα που άρχισε να φθίνει για την πολυπληθέστερη Μπαρανκίγια παίρνοντας μαζί τους το νεογέννητο και αφήνοντας ύστερα απο επιμονή των παππούδων το πρωτότοκο. Μεγάλωσε λοιπόν με τον παππού του και τη γιαγιά του από την πλευρά της μητέρας του, τον συνταγματάρχη του επαναστατικού στρατού Νικολάς Ρικάρδο Μάρκες Μεχία (el coronel Nicolás Márquez Iguarán) βετεράνο του (εμφυλίου) πολέμου των Χιλίων ημέρων και την Τρανκιλίνα Ιγουαράν Κότες (Tranquilina Iguarán Cotes).\nΤα χρόνια με τους παππούδες του ήταν τα πιο καθοριστικά όχι μόνο για τη ζωή του αλλά κυρίως για την λογοτεχνική του διαμόρφωση.\nΗ γιαγιά του και οι άλλες θείες του σπιτιού (ζούσε σε ένα σπίτι γεμάτο γυναίκες, θα πει) ήταν οι φορείς της παράδοσης και της λαϊκής κουλτούρας. Τα παραμύθια και οι ιστορίες που του έλεγαν συχνά, για τους θρύλους της περιοχής και κυρίως ο κόσμος των πνευμάτων μέσα στον οποίο ζούσαν, θα καθορίσει τη φαντασία του.\n....«Η γιαγιά του ασχολιόταν περισσότερο με τον κόσμο των νεκρών παρά με των ζωντανών και μάλιστα ειχε πολλές δεισιδαιμονίες. Για παράδειγμα οτι τα παιδιά έπρεπε να πλαγιάζουν πριν βγουν οι ψυχές το βράδυ, πως αν περνούσε μια κηδεία και εκείνα ήταν ξαπλωμενα έπρεπε να τα βάλουν να καθίσουν για να μην πεθάνουν μαζί με τον νεκρό, οτι έπρεπε να προσέχουν να μην μπει μαύρη πεταλούδα στο σπίτι γιατί αυτό σήμαινε πως κάποιος από την οικογένεια θα πέθαινε, πως αν έμπαινε σκαθάρι ήταν σημάδι πως θα είχαν επισκέψεις, οτι έπρεπε να μη χυθεί αλάτι γιατί ήταν γρουσουζιά, πως αν ακουγόταν αλλόκοτος θόρυβος ήταν γιατί οι μάγισσες είχαν μπει στο σπιτι, και πως αν μυριζαν στον αερα θειάφι ήταν γιατί πλησίαζε ο δαιμονας. Ο Γκαρσία Μάρκες μπόρεσε να συλλάβει τα «Εκατό χρόνια μοναξιά» όταν κατάλαβε μια απλή και αδιαμφισβήτητη αλήθεια. Ότι όχι μόνο η γιαγιά και οι θείες του ζούσαν σε μια παραπραγματικότητα αλλά και η πλειοψηφία των Κολομβιανών και των άλλων Λατινοαμερικανών...»\nΑπό την άλλη ο παππούς του εκπροσωπούσε την λογική, τον ρεαλισμό, και την πραγματική ιστορία. Διηγόταν στο παιδί ιστορίες από τον πόλεμο που είχε λάβει μέρος, και κατορθώματα ανδρείας των συμπολεμιστών του. Μαζί του έκανε βόλτες τα απογεύματα στο χωριό και μάθαινε τα πάντα που αφορούσαν την καθημερινή, πραγματική ζωή.\nΣτο σπίτι της Αρακατάκα που έχει μετατραπεί σε μουσείο, το βιβλίο «Χίλιες και μία νύχτες» πάνω στο γραφείο. Το θεμελιώδες βιβλίο στο συγγραφικό μου πεπρωμένο γράφει η πινακίδα πάνω από το γραφείο\nΤο νηπιαγωγείο και την α΄ δημοτικού τα έβγαλε στο Μοντεσοριανό δημοτικό σχολείο που μόλις είχε ανοίξει στην πόλη του, ενώ τη β' δημοτικού την έβγαλε στο δημόσιο δημοτικό της Αρακατάκα. (τα άλλα δύο χρόνια του τετρατάξιου τότε δημοτικού σχολείου τα τελείωσε στην πόλη Καρταχένα.)\nΑπό τότε που ο Μάρκες έμαθε να γράφει και να διαβάζει, σχεδόν 8 χρονών, δεν σταμάτησε ποτέ. Το πιο καθοριστικό έργο της ζωής του όπως θα αναφέρει ήταν η ανακάλυψη ενός φθαρμένου βιβλίου με "μαγικές" ιστορίες. Όπως θα μάθαινε αρκετά χρόνια αργότερα ήταν οι Χίλιες και μια νύχτες», όπου διαπίστωσε έκπληκτος πως οι ιστορίες ήταν στην ουσία από το ίδιο υλικό με αυτές που του έλεγε η γιαγιά του, και μάλιστα πως μπορούσαν να ειπωθούν και με την ίδια χαρακτηριστική «ψυχραιμία», με την οποία τις έλεγε και η γιαγιά του . Μετά τις «Χίλιες και μια νύχτες» θα ερχόταν η σειρά των παραμυθιών των αδελφών Γκριμ, του Περό, του Δουμά, του Σαλγκάρι και του Βερν. Από τότε που έμαθε να διαβάζει, έκανε πέρα όλες τις άλλες διασκεδάσεις, και αφιέρωνε όλο τον ελεύθερο χρόνο του στο διάβασμα.\nΜε τους γονείς του θα ξανασμίξει τον Δεκέμβριο του 1936 όταν όλη η οικογένεια θα μετακομίσει στο Σινσέ(D/R), την ιδιαίτερη πατρίδα του πατέρα του. Ο Γκαμπριέλ Ελίχιο πίστευε ότι ένα φαρμακείο στο Σινσέ θα ήταν καλύτερη επένδυση από ότι στην Μπαρανκίγια. Εξάλλου ήταν ευκαιρία για τα παιδιά να γνωρίσουν και τη γιαγιά τους, Αρχεμίρα Γκαρσία Πατερνίνα. και τους υπόλοιπους συγγενείς από την πλευρά του πατέρα. Παρόλες τις ελπίδες του πατέρα του, ούτε αυτό το φαρμακείο πήγε καλά, έτσι μετά από ένα χρόνο διαμονής ξαναγύρισαν στην Αρακατάκα τον Σεπτέμβριο του 1937. Με τον θάνατο της θείας Βενεφρίδα στις 21 Γενάρη του 1937 και κυρίως με αυτόν του παππού του μερικές μέρες αργότερα, 4 Μάρτη 1937 απο πνευμονία, το σπίτι εγκαταλείπεται και η οικογένεια σκορπίζεται.\nΟ 11χρονος Μάρκες δεν θα αλλάξει μόνο πόλη αλλά στην ουσία και πατέρα, αφού ο πραγματικός πατέρας του τόσα χρόνια ήταν ο συνταγματάρχης παππούς του. Στην ουσία δεν θα καταφέρει ποτέ να ενσωματωθεί στην οικογένεια γι΄αυτό και θα ζήσει μαζί τους, συνολικά 3 μόνο χρόνια. Ο νεαρός Μάρκες θα δυσκολευτεί να συμβιβαστεί με την προσωπικότητα του πατέρα του, εξαιτίας του οποίου θα προκύψουν πολλές διαφωνίες αλλά στο τέλος, θα τα καταφέρει.\nΆποψη της Μπαρανκίγια, τη δεκαετία του 1930\nΠρώτος σταθμός της οικογενειακής περιπλάνησης η Μπαρανκίγια. Ο πατέρας όμως, θα συνεχίσει να αναζητά μια πόλη που να έχει καλές προοπτικές για το φαρμακείο και το ομοιοπαθητικό ιατρείο του και θα τη βρεί στο Σούκρε, μια κωμόπολη 16. 000 κατοίκων τότε, στην οποία θα μετακομίσουν τον Νοέμβριο του 1939.\nΟ Μάρκες έχοντας ήδη αποκτήσει την συνήθεια να διαβάζει αχόρταγα, εκείνη την περίοδο θα γνωρίσει τα μεγάλα λογοτεχνικά έργα της εφηβικής (και όχι μόνο) λογοτεχνίας: θα διαβάσει Κόμη Μοντεχρήστο, Το νησί των θησαυρών, τον Σεβάχ τον θαλασσινό, τον Ροβινσώνα Κρούσο, τον Δον Κιχώτη και άλλα.\nΩστόσο ο ίδιος ο Μάρκες δεν θα ζήσει στο Σούκρε παρά μόνο στις διακοπές του σχολείου του, αφού οι γονείς του, θέλοντας - παρόλη την οικονομική δυσπραγία τους να πάρει το παιδί τους την καλύτερη μόρφωση θα τον γράψουν στο κολλέγιο των Ιησουιτών «Σαν Χοσέ» της Μπαρανκίλια, στο οποίο θα αρχίσει να φοιτά τον Ιανουάριο του 1940. Στην εφημερίδα του κολλεγίου «Χουβεντούδ», θα δημοσιευτούν κάποιοι σατιρικοί στίχοι που έφτιαχνε τότε για να διασκεδάζει τους συμμαθητές του, με την υπογραφή Γκαμπίτο. Ο Μάρκες θεωρεί αυτούς τους παιδικούς στίχους του, ως το opera prima του. Ο Γκαμπίτο θα γίνει αγαπητός από τους συμμαθητές και τους δασκάλους του, εξαιτίας και της εξυπνάδας του και του καλόβολου χαρακτήρα του. Τα σατιρικά στιχάκια που γράφει θα του χαρίσουν μεγάλη δημοφιλία ανάμεσα στους συμμαθητές του. Στο κολλέγιο κατάφερνε αν και δεν ήταν ιδιαίτερα μελετηρός να είναι από τους πρώτους μαθητές, μάλιστα το 1942 του απονεμήθηκε και μετάλλιο αριστείου.\nΤο 1943 θα δώσει εξετάσεις στο Υπουργείο Παιδείας για τον «Εθνικό διαγωνισμό υποτροφιών». Θα περάσει στις εξετάσεις, πράγμα που θα του επιτρέψει να πάρει μια υποτροφία για να φοιτήσει τα επόμενα 6 χρόνια, ως εσωτερικός στο «Εθνικό Λύκειο Αρρένων» της Σιπακιρά(D/R).\nΣτο Λύκειο θα πάρει καλούς βαθμούς, αφού χωρίς να είναι ιδιαίτερα μελετηρός, ήταν αποδοτικός και έγραφε καλά στα διαγωνίσματα. Έτσι οι βαθμοί, οι πρωτιές και τα βραβεία ήρθαν χωρίς μόχθο από μέρους του. Ωστόσο εκείνος είναι αφιερωμένος στην λογοτεχνία και ιδιαίτερα στην ποιήση – που ήταν τότε η επίσημη αγαπημένη όχι μόνο των διανοούμενων αλλά και του λαού. Θα διαβάζει ακατάπαυστα, ποίηση αλλά και τα έργα των μεγάλων συγγραφέων του κόσμου, θα γράφει συχνά τις ομιλίες για τις επίσημες εκδηλώσεις του Λυκείου, θα συνδράμει συγγραφικά με ένα πεζό κείμενο σε λυρικό ύφος στο ένα και μοναδικό τεύχος της μαθητικής εφημερίδας που προσπάθησαν να στήσουν, αλλά θα καταφέρνει επίσης να το σκάει για να παρακολουθεί κονσέρτα μουσικής, χορούς και κινηματογραφικές ταινίες. Το Δεκέμβριο του 1944 θα έχει τη χαρά να δει δημοσιευμένο στο λογοτεχνικό ένθετο της μεγάλης κυκλοφορίας εφημερίδας Ελ Τιέμπο(D/R) ποίημά του, «Το τραγούδι», (ένα ποίημα- θρήνος για το θάνατο μιας φίλης του, λίγους μήνες νωρίτερα)  ενώ το 1945 θα γράψει το πρώτο του διήγημα με τίτλο «Ιδεοληπτική Ψύχωση» (μια κοπέλα που μεταμορφώνεται σε πεταλούδα)\nΤελειώνοντας το Λύκειο με επαίνους και με τιμητικά βραβεία, ετοιμάζεται για το επόμενο βήμα, το οποίο είχε αποφασιστεί από την οικογένεια και ο Μάρκες ακολούθησε: τη φοίτηση στην Νομική Σχολή του Εθνικού Πανεπιστημίου στη Μπογκοτά. Τον Φεβρουάριο του 1947 άρχισε τη φοίτησή του στην σχολή, όντας σίγουρος πως το μόνο που δεν ήθελε ήταν να γίνει δικηγόρος.\nπρώτα λογοτεχνικά βήματα[Επεξεργασία | επεξεργασία κώδικα]\nΕπηρεασμένος από τον μεγάλο Εβραίο της Τσεχίας γερμανόφωνο συγγραφέα θα γράψει το πρώτο διήγημα που θα δημοσιευτεί σε εφημερίδα, χαρίζοντάς του τον τίτλο του πολλά υποσχόμενου συγγραφέα. Το διήγημα το ονόμασε Η τρίτη παραίτηση και είναι η ιστορία ενός αγοριού που πεθαίνει στα 7 του χρόνια αλλά εξακολουθεί να βρίσκεται σε μια κατάσταση νεκροζώντανου (από όπου μπορεί να παρακολουθεί τα πάντα, χωρίς όμως να συμμετέχει) για τα επόμενα 18 χρόνια.\nΤο διήγημα δημοσιεύτηκε στην άλλη μεγάλη εφημερίδα της Μπογκοτά, την Ελ Εσπεκταδόρ(D/R), (El Espectador), στο λογοτεχνικό ένθετό της, στις 15 Σεπτεμβρίου του 1947. Ενθαρρυμένος από την αποδοχή που συνάντησε, θα γράψει και θα δημοσιεύσει στην ίδια εφημερίδα, στις 25 Οκτωβρίου του 1947 το διήγημα Η Εύα βρίσκεται μέσα στο γάτο της. Στις 17 Ιανουαρίου του 1948 δημοσίευσε και το τρίτο του διήγημα Ο Τουμπάλ Κάιν πλάθει ένα αστέρι.\nΩστόσο, πολλά χρόνια αργότερα στην αυτοβιογραφία του, όταν ο Μάρκες τα ξαναθυμάται δεν τα θεωρεί αξιόλογα: μου φάνηκαν ανακόλουθα και αόριστα, και κάποια παράλογα, και κανένα δεν βασιζόταν σε αληθινά συναισθήματα'.\nΤην περίοδο των πρώτων διηγημάτων, ο Μάρκες προσπαθεί να κατακτήσει τη τέχνη του γραψίματος ιστοριών: Ήθελα συγκεκριμένα, να μάθω να δημιουργώ αληθοφανή και ταυτόχρονα φανταστική πλοκή, χωρίς ρωγμές'  Γι αυτό το σκοπό μελετά τον «Οιδίποδα Τύραννο» του Σοφοκλή, το «Πέλμα της Μαϊμούς» του W. W. Jacobs(D/R) – που το θεωρεί το τέλειο διήγημα-, τη «Χοντρομπαλού» του Γκι ντε Μοπασάν και δεκάδες άλλα.\nΤον Μάη του 1948 και αφού η Μπογκοτά ήταν πλέον μια κατεστραμμένη πόλη εξαιτίας των πολύνεκρων ταραχών που είχαν ξεσπάσει, (ταραχές που έμειναν γνωστές στην ιστορία ως Bogotazo(D/R) θα μετακομίσει στην Καρταχένα (για να συνεχίσει τις σπουδές του στην εκεί Νομική σχολή, όπως δικαιολογήθηκε στους γονείς του). Δίνοντας εισαγωγικές εξετάσεις θα προχωρήσει στον δεύτερο χρόνο, χωρίς πλέον να παρακολουθεί τα μαθήματα.\nΑντίθετα, γνωρίστηκε με τους συντάκτες της εφημερίδας Ελ Ουνιβερσάλ, (El Universal(D/R))στην οποία άρχισε να αρθρογραφεί έχοντας μια δική του στήλη, με τίτλο «Τελεία και Παύλα», σποραδικά μέχρι και το 1950.\nΑπό τις ταραχές στην Μπογκοτά τον Απρίλιο του 1948\nΤον Δεκέμβρη του 1949 θα εγκατασταθεί στη Μπαρανκίλια, όπου το πρώτο σπίτι του είναι ένα φτηνό ξενοδοχείο για πόρνες, που μπορούσε να κοιμάται για ένα πέσος τη βραδιά. Θα συνεργαστεί με την εφημερίδα Ελ Εράλδο,(El Heraldo(D/R)) κρατώντας τη στήλη με τίτλο "Η Καμηλοπάρδαλη", (αναφορά στον ωραίο λεπτό λαιμό της κοπέλας -ντάμας του στους χορούς στο Σούκρε που γνώρισε το 1943, και μελλοντικά, γυναίκας του), και με υπογραφή "Σέπτιμους" (από τον Σέπτιμους Γουώρεν Σμιθ, τον ήρωα του μυθιστορήματος της Βιρτζίνια Γουλφ «Η κυρία Ντάλογουέη», βιβλίο που τον εντυπωσίασε ιδιαίτερα). Στην "Καμηλοπάρδαλη" θα δημοσιεύσει συνολικά 400 άρθρα και σημειώσεις. Το 1950 συνεργάζεται και με το βραχύβιο λογοτεχνικό περιοδικό Κρόνικα, (Crónica) στο οποίο θα δημοσιεύσει τα διηγήματα «Η γυναίκα που έφτανε στις 6», «Η νύχτα των ψαροφάγων» και «Κάποιος ανακατεύει τα τριαντάφυλλα» που αργότερα θα εκδοθούν στη συλλογή του «Μάτια γαλάζιου σκύλου».\nΑπό το 1950 και μέχρι το 1953 θα κάνει μερικά ταξίδια στη γη των προγόνων του, την επαρχία Γκουαχίρα. Στα ταξίδια αυτά, ήρθε σε επαφή με τους βετεράνους του πολέμου των Χιλιων ημερών που ζούσαν ακόμα, συναντήθηκε με τόπους και ανθρώπους που του ήταν γνωστοί από τις διηγήσεις του παππού και της γιαγιάς, γνώρισε και μαγεύτηκε από τα παραδοσιακά τραγούδια – τα βαγενάτος – και κυρίως από τους μύθους και τους θρύλους του τόπου, που θα γίνουν πολύτιμο υλικό για το μετέπειτα έργο του. Τις εντυπώσεις του από αυτά τα ταξίδια θα τις γράψει στην Ελ Εράλδο στο εκτενές λογοτεχνικό – δημοσιογραφικό ρεπορτάζ «Μια χώρα στην ακτή του Ατλάντικο»\nΜπογκοτά, δημοσιογράφος με μισθό[Επεξεργασία | επεξεργασία κώδικα]\nΣτις 13 Ιουνίου του 1953 και εξαιτίας των συνεχιζόμενων συγκρούσεων που άρχισαν με το Μπογκοτάζο το 1948 στη χώρα θα επιβληθεί η στρατιωτική δικτατορία του Γκουστάβο Ρόχας Πινίγια (Gustavo Rojas Pinilla(D/R)) που έφερε μαζί της περισσότερες ταραχές και βία. Εκείνα τα χρόνια ο Μάρκες είχε αρχίσει να προσανατολίζεται προς την Αριστερά. Συν τω χρόνω, έγινε μέλος του παράνομου κομμουνιστικού κόμματος της Κολομβίας και μάλιστα όποτε μπορούσε συνέδραμε οικονομικά. Τον Ιανουάριο του 1954 έφτασε στην Μπογκοτά έχοντας μαζί του τα χειρόγραφα των έργων που δούλευε εκείνο τον καιρό, «Το σπίτι» και «Τα Ανεμοσκορπίσματα». «Τα Ανεμοσκορπίσματα», ήταν έτοιμα και αναζητούσαν εκδότη ενώ «Το Σπίτι» προχωρούσε με δυσκολία καθώς από ότι φάνηκε στο μέλλον η μοίρα του ήταν να χρησιμεύσει στην ανάδυση των άλλων μεγάλων μυθιστορημάτων του όπως «Ο Συνταγματάρχης δεν έχει κανέναν να του γράψει», «Η κακιά ώρα» και «Η κηδεία της Μεγάλης Μάμα», αφού από αυτό το χειρόγραφο ξεπήδησαν οι μορφές και εικόνες των έργων αυτών.\nΤο πρώτο ρεπορτάζ έγινε όταν με αφορμή τις κατολισθήσεις βράχων στην περιοχή Μέδια Λούνα του Μεντεγίν, όταν ο Μάρκες ταξίδεψε ως εκεί, απεσταλμένος της εφημερίδας. Το ρεπορτάζ που έγραψε «Απολογισμός και επανόρθωση της καταστροφής στην Αντιόκια» δημοσιεύτηκε σε 3 συνέχειες στις αρχές Αυγούστου του 1954, και χάρη στο συγγραφικό ταλέντο έγινε ένα ρεπορτάζ υπόδειγμα αφήγησης. Ύστερα θα ακολουθούσαν και άλλες δημοσιογραφικές έρευνες, -για να φτάσει στην μεγάλη δημοσιογραφική επιτυχία του, «Η αλήθεια για την περιπέτειά μου», που αργότερα θα έβγαινε και σε βιβλίο με τίτλο «Η αφήγηση ενός ναυαγού».(The Story of a Shipwrecked Sailor(D/R)) Αυτό το ρεπορτάζ, η εξιστόρηση της περιπέτειας του ναυαγού Λουίς Αλεχάνδρο Βελάσκο που πάλευε με τα κύματα και τους καρχαρίες πάνω σε μια σχεδία στη θάλασσα της Καραϊβικής για δέκα μέρες, δημοσιεύτηκε στην εφημερίδα σε 14 συνέχειες. Ήδη από την πέμπτη μέρα της δημοσίευσης η αφήγηση είχε γίνει δημοφιλέστατο ανάγνωσμα, διπλασιάζοντας τις πωλήσεις της εφημερίδας, και κάνοντας τον Μάρκες ρεπόρτερ πρώτου μεγέθους.\nΤον Μάη του 1955 γίνεται η πρώτη έκδοση «Των Ανεμοσκορπισμάτων». Την έκδοση ανέλαβε ο εκδότης Σαμουέλ Λίσμαν Μπάουν, ο οποίος έκανε μια φτηνή αλλά προσεγμένη έκδοση του βιβλίου σε χίλια αντίτυπα. Ο Μπάουν όμως χρεωκόπησε, άφησε τα βιβλία απλήρωτα στις αποθήκες του τυπογραφείου και εξαφανίστηκε. Ο Μάρκες και οι φίλοι του πούλησαν όσα βιβλία μπόρεσαν στα βιβλιοπωλεία, και χάρισαν πολλά αντίτυπα σε φίλους και γνωστούς. Το φιάσκο της έκδοσης, αποζημιώθηκε όμως από τις διθυραμβικές κριτικές που δέχτηκε το μυθιστόρημα από όλο τον λογοτεχνικό κόσμο της χώρας. Η στιγμή της αναγνώρισης είχε φτάσει για τον Μάρκες.\nΣτις 15 Ιουλίου του 1955 θα φύγει από την Κολομβία με προορισμό τη Γενεύη, προκειμένου να παρακολουθήσει το «Συνέδριο Ειρήνης των 4 μεγάλων του κόσμου» – ως απεσταλμένος της εφημερίδας του. Με το τέλος της συνδιάσκεψης που δεν του προξένησε και μεγάλο ενδιαφέρον, κατευθύνθηκε προς την Ιταλία, για να καλύψει για την εφημερίδα τo 16o Φεστιβάλ Κινηματογράφου της Βενετίας. Ανάμεσα στα τέλη Αυγούστου και στις αρχές Σεπτέμβρη του 1955 παρακολούθησε νυχθημερόν όλες τις ταινίες του Φεστιβάλ, με μια ακόρεστη κινηματογραφική ορμή. Το μέσο αυτό εξάλλου τον είχε μαγεύσει από μικρό ακόμα – όταν παρακολούθησε τις πρώτες του ταινίες στον υπαίθριο κινηματογράφο της Αρακατάκα, παρέα με τον παππού του- και τώρα βρήκε μια ευκαιρία για να ασχοληθεί περισσότερο.\nΈτσι, κατ' αρχήν φεύγει για την Πολωνία για να παρακολουθήσει το Φεστιβάλ Κινηματογράφου του Κάρλοβι Βάρι, ύστερα από επίσημη πρόσκληση ως αντιπρόσωπος της Κολομβίας. Παρακολούθησε το φεστιβάλ αλλά ταξίδεψε κιόλας στην Πολωνία και στη Τσεχοσλοβακία από όπου κράτησε άφθονες σημειώσεις που δεν τις δημοσίευσε παρά δυο χρόνια αργότερα, (1957), στο εκτενές ρεπορτάζ του ''90 μέρες στο Σιδηρούν Παραπέτασμα''.\nΞαναγυρίζοντας στη Ρώμη ο Μάρκες αποφάσισε να σπουδάσει κινηματογράφο παρακολουθώντας μαθήματα στο “Πειραματικό Κέντρο Κινηματογραφίας” (Cinecitta Experimental Film School) , στην Τσινετσιτά. Το ενδιαφέρον του στρεφόταν σχεδόν αποκλειστικά στο σενάριο, του οποίου ήθελε να κατακτήσει την τεχνική, αλλά τα θεωρητικής φύσης και ακαδημαϊκού χαρακτήρα μαθήματα περί κινηματογραφικής τέχνης, δεν τον προσέλκυσαν και έπειτα από δεκαπέντε περίπου μέρες μαθημάτων, εγκατέλειψε τη σχολή.\nΤον Δεκέμβρη του 1955 αφήνει τη Ρώμη για το Παρίσι όπου θα μείνει σε ένα φτηνό ξενοδοχείο του Καρτιέ Λατέν, στο “Οτέλ Φλαντρ”, (Hotel de Flandre), σε μια γειτονιά γεμάτη από Λατινοαμερικάνους φοιτητές και διανοούμενους.\nΜε το τέλος του χρόνου έφτασαν από την Κολομβία οι άσχημες ειδήσεις. Η δικτατορία του αρχιστράτηγου Ρόχας Πινίγια (Gustavo Rojas Pinilla) – που είχε εγκατασταθεί στη χώρα από το 1953- σκληραίνοντας της στάση της απέναντι στα ΜΜΕ, έκλεισε την εφημερίδα "Ελ Εσπεκταδόρ" αφήνοντας τον Μάρκες χωρίς τις καθιερωμένες μηνιαίες επιταγές με τις οποίες ζούσε. Ο Μάρκες σκέφτηκε οτι ίσως ήταν η στιγμή για να δουλέψει τα μυθιστορήματά του, και αφήνοντας τα ρεπορτάζ, έγραφε όλη μέρα στο δωμάτιο του ξενοδοχείου του. Έτσι συνέχισε να δουλεύει το μυθιστόρημα που είχε αρχίσει να επεξεργάζεται πριν από δυο μήνες, και που όταν τελειώσει και εκδοθεί θα ονομαστεί «Η κακιά ώρα».\nΕνθύμιο για τον Μάρκες στη Rue Cujas 5, στο ξενοδοχείο στο οποίο έμεινε κατά την παραμονή του στο Παρίσι\nΑπό την Άνοιξη του 1956 ο Μάρκες θα ασχοληθεί με την συγγραφή του «Ο συνταγματάρχης δεν έχει κανέναν να του γράψει».\nΤαυτόχρονα περνούσε τις πιο δύσκολες από άποψη επιβίωσης μέρες της ζωής του. Η πείνα του χτυπούσε καθημερινά την πόρτα, και ο συγγραφέας πιστεύει ότι “επέζησε ως εκ θαύματος”. Χωρίς να μιλάει γαλλικά και επομένως χωρίς να μπορεί να πάρει κάρτα εργασίας, δεν μπορούσε να βρει δουλειά πουθενά, έτσι σώθηκε μόνο από την βοήθεια και την αλληλεγγύη των λατινοαμερικάνων φίλων του του Καρτιέ Λατέν, την ανοχή της μαντάμ Λακρουά του Οτέλ ντε Φλαντρ, και τους εράνους που έκαναν οι φίλοι του στην Κολομβία.\nΣτις αρχές Μαϊου του 1957 ξανασυναντά στο Παρίσι τον παλιό του φίλο και δημοσιογράφο Πλίνιο Μεντόσα και μαζί αποφασίζουν να ταξιδέψουν για να γνωρίσουν τις χώρες του Υπαρκτού σοσιαλισμού . Πρώτος προορισμός το ανατολικό Βερολίνο. Μετά την ανατολική Γερμανία επισκέφτηκε τη Μόσχα, το Στάλινγκραντ, την Βουδαπέστη και τέλος την Τσεχία τη μόνη χώρα που είδε τους κατοίκους της ικανοποιημένους από τη ζωή τους. Το ταξίδι ήταν γι' αυτόν μια απογοήτευση. Γοητευμένος σαν νεαρός από την φιλοσοφία του Μαρξισμού, και έχοντας κάποιες επαφές με το Κομμουνιστικό Κόμμα της Κολομβίας, θα διαπιστώσει οτι η πράξη ήταν εντελώς διαφορετική από τη θεωρία.\nΤελειώνοντας το ταξίδι αυτό, πήγε στο Λονδίνο με σκοπό να ζήσει και εκεί λίγο καιρό αλλά, όταν κατέφτασε η προσφορά για δουλειά στο Καράκας, στο περιοδικό "Momentos", του οποίου διευθυντής ήταν ο φίλος του Πλίνιο Μεντόσα Plinio Apuleyo Mendoza(D/R), αποφάσισε να ξαναγυρίσει πίσω στην πατρίδα.\nΕπιστροφή στη Λατινική Αμερική[Επεξεργασία | επεξεργασία κώδικα]\nΣτις 23 Δεκεμβρίου του 1957 επιστρέφει στη Λατινική Αμερική, και συγκεκριμένα στο Καράκας. Το Καράκας εκείνο τον καιρό συγκλονίζεται απο τα γεγονότα που θα οδηγήσουν στην πτώση του δικτάτορα Μάρκος Πέρες Χιμένες (Marcos Pérez Jiménez(D/R)). Τα ξημερώματα της 23ης Ιανουαρίου 1958, οι Μάρκες και Μεντόσα βλέπουν το αεροπλάνο με το οποίο φυγαδευόταν στον Άγιο Δομήνικο ο δικτάτορας. Πανευτυχείς από το γεγονός, καλούν όλη τη συντακτική και τεχνική ομάδα του περιοδικού και το επόμενο πρωί, το περιοδικό, ανακοινώνει πρώτο τη πτώση του δικτάτορα. Το κύριο άρθρο, γραμμένο από τον Μάρκες είχε τον τίτλο «Καλημέρα, Ελευθερία». Με αφορμή εκείνα τα γεγονότα, συλλαμβάνει την ιδέα να γράψει ένα μυθιστόρημα για έναν Λατινοαμερικάνο δικτάτορα. Έτσι θα αρχίσει τη μελέτη διαβάζοντας ιστορία και βιογραφίες, για να ετοιμάσει το μυθιστόρημα που αργότερα θα εκδιδόταν με τον τίτλο «Το φθινόπωρο του Πατριάρχη».\nΤη Μερσέδες την είχε πρωτογνωρίσει στο Σούκρε, το 1943 στις διακοπές του σχολείου και χορεύοντας σε μια γιορτή της ζήτησε να τον παντρευτεί. Η Μερσέδες ήταν τότε 13 χρονών. Είχε γεννηθεί το 1932 και η καταγωγή της ήταν αραβική. Οι πρόγονοί της είχαν φτάσει κάποια στιγμή στη Κολομβία, από την Αλεξάνδρεια και τη Συρία, και ρίζωσαν σε εκείνο τον τόπο, ασχολούμενοι με το εμπόριο, κυρίως του καφέ. Οι δυο νέοι βλέπονταν τότε σποραδικά, όποτε επέστρεφε ο Μάρκες για τις διακοπές του σχολείου. Όταν και οι δυο οικογένειες -για ξεχωριστούς λόγους- μετακόμισαν στην Μπαρανκίγια, οι συναντήσεις τους έγιναν πιο συχνές. Ο ερωτευμένος νεαρός τις έκανε καντάδες και η Μερσέδες υπέκυψε στη γοητεία του. Τότε είχαν αποφασίσει οριστικά, οτι την κατάλληλη στιγμή, θα παντρεύονταν. Και η κατάλληλη στιγμή είχε φτάσει. Όλα τα υπόλοιπα χρόνια θα τα περάσουν μαζί και αγαπημένοι, και μάλιστα ο συγγραφέας θα την ενσωματώσει στον λογοτεχνικό του κόσμο, αφού σε τρία βιβλία υπάρχει αυτούσια η μορφή της και τα συναισθήματά του γι' αυτήν, ενώ της αφιέρωσε άλλα δύο.\nΜετά την επιστροφή και των δύο πλέον στο Καράκας, ο Μάρκες άρχισε να γράφει τα διηγήματα που θα αποτελούσαν το βιβλίο «Η κηδεία της Μεγάλης Μάμα».\nΛατινοαμερικάνικο Πρακτορείο Ειδήσεων[Επεξεργασία | επεξεργασία κώδικα]\nΤον Φεβρουάριο με Μάρτιο του 1959 η οικογένεια επέστρεψε στην Κολομβία και συγκεκριμένα στη Μπογκοτά όπου οι δύο φίλοι και δημοσιογράφοι ανέλαβαν την ίδρυση και λειτουργία του «Λατινοαμερικάνιου Πρακτορείου Ειδήσεων» (Prensa Latina(D/R)) ενός ειδησεογραφικού πρακτορείου που θα διοχέτευε τις ειδήσεις από την Κούβα αλλά και την υπόλοιπη Λατινική Αμερική, -ανεξάρτητο από την προπαγάνδα των κυρίαρχων μέσων ενημέρωσης. Τα γραφεία του πρακτορείου θα γίνονταν επίσης και ένας χώρος συναντήσεων, διαλέξεων, ιδεών των υποστηρικτών της Κουβανικής επανάστασης και της κολομβιανής αριστεράς.\nΤο δεύτερο μεγάλο γεγονός στη ζωή του Μάρκες εκείνη τη χρονιά ήταν η γέννηση στις 24 Αυγούστου του πρώτου παιδιού του, του Ροντρίγκο. (Rodrigo García(D/R))\nΤον Σεπτέμβριο του 1960 πέρασε από τη Μπογκοτά ο ιδρυτής του Λατινοαμερικάνικου πρακτορείου, και συμφώνησε με τον Μάρκες να πάει στην Αβάνα για να μάθει όλες τις λεπτομέρειες της λειτουργίας του πρακτορείου και μετά να διευθύνει ένα παράρτημα στη βόρεια Αμερική. Κατά τη διάρκεια της τρίμηνης παραμονής του στην Αβάνα, γνωρίστηκε με τον Φιντέλ Κάστρο, έμαθε όλη τη λειτουργία του πρακτορείου και έφυγε στις αρχές του 1961 μαζί με την οικογένειά του με σκοπό να ιδρύσει παράρτημα στο Μόντρεαλ του Καναδά.\nΠρώτος απαραίτητος σταθμός προκειμένου να πάρουν βίζες για τον Καναδά, η Νέα Υόρκη. Η παραμονή στη Νέα Υόρκη παρατάθηκε για 6 μήνες, αφού από τη μια τα γραφεία του πρακτορείου στη Νέα Υόρκη είχαν έλλειψη προσωπικού και τον χρειάζονταν από την άλλη οι βίζες δεν θεωρήθηκαν ποτέ. Τελικά, η παραίτηση του ιδρυτή του πρακτορείου έφερε και την παραίτηση του Μάρκες που δεν ήθελε να δουλέψει κάτω από τη καινούρια διεύθυνση του πρακτορείου από τους σεχταριστές κομμουνιστές. Ο Μάρκες και η οικογένειά του, παίρνουν το λεωφορείο και ύστερα απο δυο βδομάδες ταξίδι φτάνουν στη Νέα Ορλεάνη και απο εκεί στο Μεξικό, - ανταποκρινόμενος στην πρόσκληση του φίλου του και συμπατριώτη Άλβαρο Μούτις (Álvaro Mutis(D/R)) από χρόνια εγκατεστημένου στο Μεξικό. Η μόνη αποζημίωση για το δύσκολο ταξίδι, ήταν οτι γνώρισε τους τόπους όπου λάμβαναν χώρα τα μυθιστορήματα του αγαπημένου του συγγραφέα του Γουίλιαμ Φώκνερ.\nΣτην Πόλη του Μεξικού θα φτάσει στις 2 Ιουλίου του 1961 (την ίδια μέρα που αυτοκτόνησε ο άλλος του δάσκαλος, ο Έρνεστ Χέμινγουεη).\nΜεξικό: μια καινούρια αρχή[Επεξεργασία | επεξεργασία κώδικα]\nΤο πρώτο κείμενο που έγραψε φτάνοντας στο Μεξικό, ήταν ένα συγκινητικό άρθρο- φόρος τιμής για τον πρόσφατα αποθανόντα Έρνεστ Χέμινγουέη, στο οποίο μεταξύ άλλων ο Μάρκες προδίκαζε και τη φήμη και τη σπουδαιότητα που θα αποκτούσε με τα χρόνια ο Χέμινγουεη στο χώρο της παγκόσμιας λογοτεχνίας.\nΚαι πάλι με τη βοήθεια του Μούτις ανέλαβε τη διεύθυνση δύο περιοδικών ποικίλης ύλης και ελαφρού περιεχομένου, σε ένα εκδοτικό συγκρότημα, δουλειά που την κράτησε μόνο γιατί είχε ανάγκη από τα χρήματα.\nΤο Σεπτέμβριο του 1961 στέλνει την «Κακιά ώρα», στο διαγωνισμό μυθιστορήματος της Κολομβίας που είχε προκηρυχτεί με χορηγία της πετρελαϊκής εταιρείας ESSO. Το μυθιστόρημα κέρδισε το πρώτο βραβείο και μαζί και το θεόσταλτο δώρο των 3000 δολλαρίων.\nΤο 1962, στις 16 Απριλίου γεννήθηκε και ο δεύτερος γιός του, ο Γκονσάλο.\nΤαυτόχρονα το ενδιαφέρον του για τον κινηματογράφο αυξάνεται - τόσο που σκέφτεται οτι ισως ο κινηματογράφος είναι η τέχνη με την οποία θα κατάφερνε να πει αυτά που ήθελε, και έτσι όπως τα ήθελε. Γνωρίζεται με την ομάδα των πρωτοπόρων κινηματογραφιστών του Μεξικού, συνεργάζεται μαζί τους και αποφασίζει να γράψει και ο ίδιος μερικά σενάρια. Αναλαμβάνει τη προσαρμογή για τον κινηματογράφο, μαζί με τον Κάρλο Φουέντες του Χρυσού πετεινού ενός διηγήματος του Χουάν Ρούλφο, (Juan Rulfo(D/R)). Η ταινία προβλήθηκε το 1964, αλλά δεν γνώρισε επιτυχία. Στη συνέχεια διασκεύασε και το Πέδρο Πάραμο ένα ακόμα μυθιστόρημα του Ρούλφο, και παραχώρησε και τα δικαιώματα του διηγήματος «Δεν υπάρχουν κλέφτες σε αυτήν την πόλη» (En este pueblo no hay ladrones)για να γυριστεί ταινία. Η ταινία βραβεύτηκε στο α' διαγωνισμό πειραματικού κινηματογράφου του Μεξικό, κερδίζοντας και το βραβείο διασκευασμένου σεναρίου. Στην ταινία μάλιστα εμφανίζεται και ο ίδιος ο Μάρκες στο ρόλο ενός ταμία κινηματογράφου. Το 1964 γράφει το σενάριο, πρωτότυπο και αποκλειστικά δικό του, για την ταινία «Καιρός για να πεθάνεις» (Tiempo de morir) το οποίο γυρίστηκε σε ταινία από τον Αρτούρο Ριπστάιν (Arturo Ripstein(D/R)) το 1965 και προβλήθηκε τον ίδιο χρόνο αλλά όχι με μεγάλη επιτυχία..\nΤώρα είχε φτάσει η ώρα για να γράψει το αριστούργημά του, «Τα εκατό χρόνια μοναξιάς».\nΕκατό χρόνια μοναξιάς[Επεξεργασία | επεξεργασία κώδικα]\nΟ Συνταγματάρχης Αουρελιάνο Μπουενδία στο εργαστήριο αργυροχοϊας του\nΤο φθινόπωρο του 1965 και αφού τακτοποιήσει όλες τις επαγγελματικές του υποχρεώσεις θα αφιερωθεί για σχεδόν έναν χρόνο στο γράψιμο του αριστουργήματός του. Επί ένα χρόνο θα δουλεύει καθημερινά γύρω στις 8 ώρες, κλεισμένος στη σπηλιά της μαφίας  όπως ονόμαζε το γραφείο του. Τον Οκτώβριο του 1966 στέλνει ταχυδρομικώς τα χειρόγραφα του έργου του στον εκδοτικό οίκο Sudamericana της Αργεντινής με τον οποίο είχε ήδη υπογράψει συμβόλαιο. Η έκδοση αυτου του μυθιστορήματος, σίγουρα θα μπορούσε να τιτλοφορηθεί, «Το χρονικό μιας προαναγγελθείσας επιτυχίας», αφού ήδη από την περίοδο της συγγραφής, και με τα αποσπάσματα που είχε δημοσιεύσει στον Τύπο ο συγγραφέας αλλά και με τις εγκωμιαστικες κριτικές όσων διάβαζαν τα χειρόγραφα, είχε κυκλοφορήσει η φήμη για την ποιότητα του μυθιστορήματος. Έτσι όταν στις 30 Μαη του 1967 κυκλοφόρησε η πρώτη έκδοση, το βιβλίο εξαντλήθηκε σε μια βδομάδα. Την επόμενη βδομάδα εξαντλήθηκε και η δεύτερη έκδοση, και ξεμένοντας από δημοσιογραφικό χαρτί, ο εκδοτικός οίκος έκανε τη τρίτη έκδοση τον Σεπτέμβρη του 1967. η επιτυχία είχε έρθει για να μεινει. Ο Μάρκες θα κάνει μια περιοδεία σε χώρες της Λατινικής Αμερικής για να προωθήσει το βιβλίο, και αμέσως μετά η οικογένεια θα εγκατασταθεί μόνιμα στην Βαρκελώνη, αφού εκεί ήταν πλέον το κέντρο των εκδοτικών του δραστηριοτήτων.\n—μτφ. Κλαίτη Σωτηριάδου-Μπαράχας ως «Ανεμοσκορπίσματα» (εκδ. "Α. Α. Λιβάνης", 1983)\nΗ πρώτη εμφάνιση στη λογοτεχνία του «Μακόντο» και της ιστορίας του. Το έργο παρουσιάζει τα πρόσωπα και τα πράγματα που θα εξιστορηθούν στα «100 χρόνια μοναξιάς». Το χωριό Μακόντο (δηλ. η Αρακατάκα) τα χρόνια της ακμής του, όταν μαζί με την εταιρεία της μπανάνας θα φτάσουν και τυχάρπαστοι (τα ανεμοσκορπίσματα) από κάθε μέρος της γης.\n1961: El coronel no tiene quien le escriba (Ο Συνταγματάρχης δεν έχει κανέναν να του γράψει )\n—μτφ. Κλαίτη Σωτηριάδου Μπαράχας (εκδ. "Α. Α. Λιβάνης", 1983)\nΗ ιστορία του βετεράνου συνταγματάρχη του πολέμου των 1000 ημερών (εμφύλιος πόλεμος), και η τιμητική σύνταξη που περιμένει σε όλη τη ζωή του, χωρίς ποτέ να την πάρει.\nΣε ένα χωριό της Κολομβίας υπάρχει η συνήθεια να κολλάνε ανώνυμες δυσφημιστικές αφίσες στους δημόσιου χώρους, καυτηριάζοντας πρόσωπα και συμπεριφορές. Ένα από αυτά τα φυλλάδια θα γίνει η αιτία μιας δολοφονίας.\n1967: Cien años de soledad (Εκατό Χρόνια Μοναξιάς). Η ιστορία της Αρακατάκα και της οικογένειας Μάρκες (Prix du Meilleur Livre Étranger το 1969 και Premio Rómulo Gallegos το 1972)\n—μτφ. Κλ. Σωτηριάδου Μπαράχας (εκδ. "Α. Α. Λιβάνης", 1984)\nΈνας δικτάτορας (οποιοσδήποτε από τους δεκάδες της Λατινικής Αμερικής) ο μύθος που τον τυλίγει και η παρακμή.\n—μτφ. Κλ.Σωτηριάδου-Μπαράχας (εκδ. "Α. Α. Λιβάνης" , 1982\n—μτφ. Σάμης Ταμπώχ, εκδ. "Πλέθρον", 1982)\nΜυθιστόρημα βασισμένο στην πραγματική ιστορία του Καγετάνο Χιμένεζ, συγχωριανού του Μάρκες. Η προκλητική συμπεριφορά του νεαρού ερωτευμένου που όλο το χωριό ήξερε ότι αργά ή γρήγορα θα τιμωρείτο. Όπως και έγινε.\n—μτφ. Κλ.Σωτηριάδου-Μπαράχας, (εκδ. "Α. Α. Λιβάνης", 1986, και εκδ. της εφημερίδας "Ελεύθερος Τύπος", 2007)\nΗ ιστορία του Φλορεντίνο Αρίσα που περίμενε 51 χρόνια, 9 μήνες και 4 ημέρες για να παντρευτεί τη Φερμίνα Δάσα. Με πρώτη ύλη την ιστορία του έρωτα των γονιών του, ο Μάρκες προχωράει τη πραγματικότητα μεταμορφώνοντάς την σε μύθο, και με την φαντασία και την ικανότητά του την ξαναπαραδίδει εμπλουτισμένη με τον «μαγικό ρεαλισμό» του.\n—μτφ. Σωτηριάδου-Μπαράχας (εκδ. "Λιβάνης", 1990)\nΟ στρατηγός Μπολίβαρ, ο ελευθερωτής της Κολομβίας, απαρνούμενος την εξουσία ξαναθυμάται τη ζωή του, καθώς κατεβαίνει τον ποταμό Μαγκνταλένα, για το τελευταίο ταξίδι του.\n—μτφ. Σωτηριάδου-Μπαράχας (εκδ. "Λιβάνης", 1994)\nΜια ιστορία που η γιαγιά του Μάρκες του είχε πει όταν ήταν μικρός ξαναζωντανεύει εδώ. Πρόκειται για το μύθο ενός κοριτσιού που αν και πέθανε 12 χρονών τα μαλλιά του συνέχιζαν να μακραίνουν κατά τη διάρκεια των χρόνων.\n—μτφ. Σωτηριάδου (εκδ. "Λιβάνης", 2004)\nΈνας δημοσιογράφος 90 χρόνων κάνει δώρο στον εαυτό του για τα γενέθλιά του μια νύχτα με μιαν έφηβη πόρνη. Ένα βιβλίο εν μέρει αυτοβιογραφικό, αφού ο Μάρκες σαν νεαρός συγγραφέας συχνά αναγκάστηκε να μένει στα φτηνά ξενοδοχεία παρέα με τις πόρνες των διπλανών δωματίων.\n—μτφ. Σπύρος Τσακνιάς και Καίτη Σωτηρίου (εκδ. "Νεφέλη", 1982) συλλογή διηγημάτων\n—μτφ. Αμαλία Τσακνιά (εκδ. "Νεφέλη", 1983)\n—μτφ. Κλ.Σωτηριάδου (εκδ. "Νεφέλη", 1983)\n—μτφ. Σωτηριάδου-Μπαράχας (εκδ. "Νεφέλη", 1983) συλλογή διηγημάτων\n—μτφ. Σόφη Άννινου-Ρόχας (εκδ. "Γράμματα", 1983) συλλογή διηγημάτων\n—μτφ. Κλαίτη Σωτηριάδου (εκδ. "Α. Α. Λιβάνης", 2000)\n—μτφ. Σωτηριάδου-Μπαράχας (εκδ. "Λιβάνης", 1993)\nΈργα για παιδιά\n—μτφ. Κλαίτη Σωτηριάδου (εκδ. "Λιβάνης", 2003)\n—μτφ. Ξανθούλα Ηλιοπούλου ως «Ερωτικές μομφές» (εκδ. "Prosvasis", 2015)\n—μτφ. Αναστασία Ριζοπούλου Μπόουλες (εκδ. "Σύγχρονη εποχή", 1998)\n—μτφ. Σωτηριάδου-Μπαράχας (εκδ. "Α. Α. Λιβάνης", 1989)\n1996: Noticia de un secuestro (Η είδηση μιας απαγωγής )\n—μτφ. Κλαίτη Σωτηριάδου (εκδ. "Λιβάνης", 1996)\nΔιασκευές για τον κινηματογράφο[Επεξεργασία | επεξεργασία κώδικα]\nΣε ταινίες έχουν γυριστεί αρκετά έργα του Μάρκες. Ενδεικτικά αναφέρουμε:\nThe Widow of Montiel - 1979 σε σκηνοθεσία του Μιγκέλ Λιττίν\nΤο χρονικό ενός προανναγελθέντος θανάτου - (Chronicle of a Death Foretold) - 1987 σε σκηνοθεσία Φρανσκέσκο Ρόσι\nΟ συνταγματάρχης δεν περιμένει γράμμα από πουθενά - (No One Writes to the Colonel) - 1999 σε σκηνοθεσία Αρτούρο Ριπστάιν\nΟ Έρωτας στα χρόνια της χολέρας - (Love in the Time of Cholera) - 2007 σε σκηνοθεσία Μάικ Νιούελ\nOf Love and Other Demons - 2009 σε σκηνοθεσία της Ίλντα Ιλντάγκο\nΓκαμπριέλ Γκαρσία Μάρκες: «Ζω για να τη διηγούμαι»,αυτοβιογραφία. Εκδόσεις «Α.Α.Λιβάνης»,2003\nΣαλντιβάρ Ντάσσο:«Γκαμπριέλ Γκαρσία Μάρκες: Ταξίδι στην πηγή», βιογραφία. Εκδόσεις «Α.Α.Λιβάνης», 2002\n↑ «Τριήμερο πένθος στην Κολομβία για τον θάνατο του Μάρκες, REUTERS, AFP | Kathimerini». www.kathimerini.gr. Ανακτήθηκε στις 27 Δεκεμβρίου 2015.\n↑ «Gabriel García Márquez - obituary». Telegraph.co.uk. Ανακτήθηκε στις 27 Δεκεμβρίου 2015.\n↑ Vulliamy, Ed (2014-04-19). «Gabriel García Márquez: 'The greatest Colombian who ever lived'» (στα αγγλικά). The Guardian. ISSN 0261-3077. https://www.theguardian.com/books/2014/apr/19/gabrielgarciamarquez-colombia. Ανακτήθηκε στις 2017-08-19.\n↑ Τζέραλντ Μάρτιν (Martin Gerald), «Μάρκες, η βιογραφία του» (Gabriel García Márquez. A Life), εκδ. "Μικρή Άρκτος", 2013\n↑ Σαλντιβάρ Βάσσο, Γκαμπριέλ Γκαρσία Μάρκες, Το ταξίδι στην Πηγή, εκδ. Α. Α. Λιβάνης, 2003, σελ. 111\n↑ Λουίς Χαρς «Γκαρσία Μάρκες ή το τεντωμένο σκοινί»,1996\n↑ Γκ. Γκ. Μάρκες, «Ζω για να τη διηγούμαι», σελ. 191\n↑ Σαλβατόρε Ντάσσο, σελ. 192\n↑ Τα διηγήματα αυτά εκδόθηκαν στη συλλογή Μάτια Γαλάζιου Σκύλου\n↑ Γκ. Γκ. Μάρκες: «Ζω για να τη διηγούμαι», εκδ. Α. Α. Λιβάνης, σελ. 321\n↑ ό.π. σελ. 319\n↑ «Ζω για να τη διηγούμαι» σελ. 383\n↑ Σαλβατόρε Ντάσσο, σελ. 424\n↑ Σαλβατόρε Ντάσσο, σελ. 361\n↑ Τα ρεπορτάζ “Εγώ επισκέφτηκα τη Ουγγαρία” και “Εγώ βρέθηκα στη Ρωσία”, θα πρωτοδημοσιευτούν τον Νοέμβριο του 1957 στο Momentos του Καράκας, αλλά τα υπόλοιπα θα περιμένουν το 1959 για να δημοσιευτούν όλα κάτω από το γενικό τίτλο “90 ημέρες στο Σιδηρούν Παραπέτασμα”, στο περιοδικό Cromos της Μπογκοτά. Ζακ Ζιλάρ: «Από την Ευρώπη στην Αμερική»\n↑ Ζακ Ζιλάρ: Από την Ευρώπη στην Αμερική\n↑ ντασσο, σελ. 451\n↑ Δημοσίευση στο περιοδικό Novidades “Ένας άνθρωπος έχει πεθάνει από φυσικό θάνατο”, 9 Ιουλίου 1961\n↑ «Αρχειοθετημένο αντίγραφο». Αρχειοθετήθηκε από το πρωτότυπο στις 10 Μαρτίου 2018. Ανακτήθηκε στις 25 Αυγούστου 2017.\n↑ Ντάσσο, σελ. 533\n↑ Nobel Prize in Literature 1982, Nobel Foundation\n↑ «Αρχειοθετημένο αντίγραφο». Αρχειοθετήθηκε από το πρωτότυπο στις 24 Αυγούστου 2013. Ανακτήθηκε στις 29 Ιουλίου 2017.\nΑνακτήθηκε από "https://el.wikipedia.org/w/index.php?title=Γκαμπριέλ_Γκαρσία_Μάρκες&oldid=9096288"\nΤελευταία τροποποίηση 16:42, 17 Οκτωβρίου 2021.


Στη Κρήτη ο Σαουδάραβας κροίσος, Αλουαλίντ Μπιν Ταλάλ – CrashOnline.gr | Η Online έκδοση του περιοδικού CRASH!\nΠέτσας για ανεμβολίαστους: Στο λιανεμπόριο μόνο με…\nΠάρις Κουρτζίδης (Εκπρόσωπος Κ.ΕΛ.ΑΝ.): Πάμπολλες επιτυχίες και…\nΚ.ΕΛ.ΑΝ ΓΙΑ ΜΑΤΙ: Όνειδος για την πολιτεία…\nΤο Συμβούλιο Ασφαλείας του ΟΗΕ καταδίκασε ομόφωνα…\nΟ ΟΗΕ δημοσίευσε την τουρκική επιστολή: Η…\nΑπάτη made in Germany! Δημοσιογράφος έριξε λάσπη…\nΟ Μακρόν άλλαξε τηλέφωνο μετά τις αποκαλύψεις…\nΜην χάσετε το CRASH που κυκλοφορεί από…\nΤζανάκης: «Έρχονται έως και 5.500 ημερήσια κρούσματα!…\nΔ. Γιαννακόπουλος: Απορρίπτουμε τη “Μεγάλη Επανεκκίνηση” και…\nΕΚΠΑ: Τα εμβόλια κατά του κορωνοϊού δεν…\nΟλυμπιακοί Αγώνες 2021 στο Τόκιο: Η στιγμή…\nΤόκιο 2020: Σε καραντίνα έως την 31η Ιουλίου…\nΕΡΤ για τη μη μετάδοση της προσπάθειας του…\nΤζανάκης: «Έρχονται έως και 5.500 ημερήσια κρούσματα! Ο…\nΜητσοτάκης: «Δεν επιτρέπεται η αμφισβήτηση της επιστήμης τον…\nΔ. Γιαννακόπουλος: Απορρίπτουμε τη “Μεγάλη Επανεκκίνηση” και τη…\nΕΚΠΑ: Τα εμβόλια κατά του κορωνοϊού δεν αλλάζουν…\nΓ. Τράγκας: Γιορτάζουν την αποκατάσταση της Δημοκρατίας οι…\nΠέτσας για ανεμβολίαστους: Στο λιανεμπόριο μόνο με μάσκα…\nΑνοικτή επιστολή της Πανελλήνιας Ομοσπονδίας Εργαζομένων υπ. Πολιτισμού…\nΟ ΕΜΑ ενέκρινε τη χρήση του εμβολίου της…\nΣτη Κρήτη ο Σαουδάραβας κροίσος, Αλουαλίντ Μπιν Ταλάλ\n9 Αυγούστου 2014 9 Αυγούστου 2014\nΣτο αεροδρόμιο Νίκος Καζαντζάκης έφτασε λίγα λεπτά πριν από τα μεσάνυχτα ο Σαουδάραβας κροίσος Αλ Ουαλίντ μπιν Ταλάλ μαζί με την οικογένεια του και την πολυμελή συνοδεία τους.\nΟ πρίγκιπας της Σαουδικής Αραβίας έφτασε στην Κρήτη με ιδιωτικό πολυτελές Jumbo 747, το οποίο μάλιστα είναι διώροφο, συνοδευόμενος από περίπου 30 άτομα.\nΕίναι χαρακτηριστικό ότι για τη μετακίνηση τους είχαν επιστρατευτεί μια λιμουζίνα, πέντε μίνι βαν αλλά και ένα λεωφορείο.\nΟ Σαουδάραβας πρίγκιπας φαίνεται ότι αγαπά ιδιαίτερα την Κρήτη και θα καταλύσει σε πολυτελές ξενοδοχείο στην Πλάκα της Ελούντας για να απολαύσει την ηρεμία, το ειδυλλιακό τοπίο και τη θάλασσα.\nΉδη, σύμφωνα με πληροφορίες, η θαλαμηγός του Σαουδάραβα βρίσκεται ανοιχτά της Σπιναλόγκας.Το αεροσκάφος του ισχυρότερου άνδρα της Σαουδικής Αραβίας προσγειώθηκε στο αεροδρόμιο Ηρακλείου. Μία αυτοκινητοπομπή τον παρέλαβε προκειμένου να τον μεταφέρει από το αεροδρόμιο στην Ελούντα.\nΗ έλευση του Σαουδάραβα πρίγκιπα, που είναι και από τους βασικούς μετόχους στο όμιλο Four Seasons είχε σημάνει συναγερμό στις Ελληνικές αρχές για να βρουν λύση στάθμευσης στο πολυτελές του αεροσκάφος, καθώς λόγω της αυξημένης κίνησης στο αεροδρόμιο Ηρακλείου ήταν δύσκολο να βρεθεί χώρος.\nΗ υπουργός Τουρισμού Ολγα Κεφαλογιάννη βρίσκεται στην Κρήτη με αφορμή την επίσκεψη του πρίγκιπα Αλ Ουαλίντ μπιν Ταλάλ που ενδιαφέρεται για επενδύσεις στην Ελλάδα, αλλά και για τη διαχείριση του ξενοδοχειακού συγκροτήματος του Αστέρα Βουλιαγμένης αλλά και επενδύσεις στην Κρήτη.\nΕνδιαφέρον για επενδύσεις\nΟ πρίγκιπας έχει εκδηλώσει ενδιαφέρον για επενδύσεις στην Ελλάδα, καθώς επίσης και για τη διαχείριση του «Αστέρα» Βουλιαγμένης.\nΣυνάντηση ενδέχεται να υπάρξει με την υπουργό Τουρισμού Όλγα Κεφαλογιάννη η οποία βρίσκεται από την Πέμπτη στην Κρήτη.\nΣημειώνεται ότι τον περασμένο Μάιο ο Αλ Ουαλίντ μπιν Ταλάλ είχε συναντηθεί με τον πρωθυπουργό Αντώνη Σαμαρά, την Όλγα Κεφαλογιάννη και τον υφυπουργό Ανάπτυξης Νότη Μηταράκη.\nΘεωρείται ο Άραβας με τη μεγαλύτερη επιρροή παγκοσμίως, ενώ είναι και από τους βασικούς μετόχους του ομίλου «Four Seasons».\nΣτη λίστα του Forbes με τους πλουσιότερους στον κόσμο κατέχει την 32η θέση, με την προσωπική του περιουσία να ανέρχεται στα 20,2 δισ. δολάρια.Πού θα μείνει\nΣτο ιδιωτικό του κότερο θα μείνει ο πρίγκιπας Σαουδάραβας Αλ Ουαλίντ μπιν Ταλάλ που φτάνει στο αεροδρόμιο του Ηρακλείου στις 11 το βράδυ.\nΉδη το κότερό του βρίσκεται εδώ και δύο μέρες στην Κρήτη και συγκεκριμένα έχει αγκυροβολήσει ανάμεσα στην Ελούντα και την Πλάκα.\nΟ πλουσιότερος άνδρας της Σαουδικής Αραβίας αποφάσισε και φέτος να μείνει στο κότερό του για λόγους ασφαλείας.\nΑξίζει να σημειωθεί ότι πέρυσι, ο πρίγκιπας της Σαουδικής Αραβίας που είχε επισκεφτεί και πάλι την Ελλάδα είχε μείνει στο κότερό του αν και είχε κάνει κράτηση στο ξενοδοχείο Elounda Beach 17 σουίτες και την βασιλική.\nΟ πρίγκιπας Αλ Ουαλίντ μπιν Ταλάλ αναμένεται να συναντήσει την υπουργό Τουρισμού Όλγα Κεφαλογιάννη, η οποία βρίσκεται εδώ και δύο μέρες στην Κρήτη για να προετοιμαστεί για την συνάντηση.\nΘα συζητήσουν ενδεχόμενα επενδυτικά σχέδια ενώ αξίζει να σημειωθεί ότι τον περασμένο Μάιο είχε γίνει η πρώτη τους συνάντηση παρουσία και του πρωθυπουργού Αντώνη Σαμαρά.\nΌλες οι συναντήσεις αναμένεται να πραγματοποιηθούν στο ξενοδοχείο Blue Palace της Ελούντας του Ομίλου Σμπώκου.\nΟι επενδυτικές κινήσεις που εξετάζει ο Σαουδάραβας\nΣημειώνεται ότι ο άραβας πρίγκιπας, εξετάζει επενδυτικές ευκαιρίες στον ξενοδοχειακό τομέα καις την αγορά real estate και τουρισμού. Στις 22 Αυγούστου 2013 ο Αλ Ουαλίντ είχε επισκεφθεί την Αθήνα και είχε συναντηθεί με τον Αντ. Σαμαρά, ενώ παράλληλα ΤΑΙΠΕΔ και Invest In Greece τού είχαν παρουσιάσει κατάλογο ακινήτων και ξενοδοχείων προς παραχώρηση – πώληση. Τότε δεν είχε υπάρξει κάποια ανακοίνωση από την ελληνική πλευρά.\nΟ 59χρονος δισεκατομμυριούχος είναι ιδρυτής του κολοσσού Kingdom Holdings που μέσω αυτού επενδύει σε ξενοδοχεία, ακίνητα και μετοχές, όπως το twitter. Οπως είχαν καταγράψει τα ΝΕΑ βρίσκεται στην 32η θέση της λίστας Forbes με τους πλουσιότερους ανθρώπους στον κόσμο, με προσωπική περιουσία 20,2 δισ. δολάρια. Έχει συμμετοχή σε εταιρείες όπως η Citigroup, η Apple, η News Corporation, ενώ ιδιίτερη αδυναμία έχει στα ξενοδοχεία. Ελέγχει μετοχικό ποσοστό στον όμιλο Four Seasons Hotels and Resorts και σε πολυτελέστατα ξενοδοχεία όπως το George V στο Παρίσι και το Savoy στο Λονδίνο. Το 2012 η επενδυτική του εταιρεία εξαγόρασε μετοχές του twitter αξίας 300 εκατ. δολαρίων, οι οποίες κοστίζουν σήμερα πάνω από 1 δισ. δολάρια. Επιπλέον, κατέχει το 80% στη Rotana, μία από τις μεγαλύτερες εταιρείες στον χώρο των media της Μέσης Ανατολής.\nΤο 2013, ο πρίγκιπας μήνυσε το Forbes με το επιχείρημα ότι η περιουσία του είναι πολύ μεγαλύτερη από 20 δισ. δολάρια καθώς επίσης ότι σε άρθρο του για τον ίδιο εμπεριείχε πολλές ανακριβείς πληροφορίες. To Βloomberg υπολογίζει την περιουσία του στα 30,9 δισ. δολάρια. Στην προσωπική του συλλογή υπάρχουν ανεκτίμητης αξίας κοσμήματα, ιδιωτικά αεροσκάφη (ένα Boeing 747, ένα Airbus 321 κι ένα Hawker Siddeley 125) καθώς και δύο σούπερ γιοτ. Το ένα είναι μήκους 85,9 μέτρων και άλλαξε πολλά χέρια μέχρι να φθάσει στα δικά του: αρχικά ανήκε στον σαουδάραβα έμπορο όπλων Αντνάν Κασόγκι κι αφού έκανε ένα κινηματογραφικό πέρασμα από την ταινία «Ποτέ μη λες ποτέ» του Τζέιμς Μποντ μεταπωλήθηκε στον σουλτάνο του Μπρουνέι, έπειτα στον Ντόναλντ Τραμπ κι όταν εκείνος χρεοκόπησε το πήρε ο πρίγκιπας Αλ Ουαλίντ. Το δεύτερο, μήκους 173 μέτρων, το απέκτησε το 2010, έναντι 500 εκατ. δολαρίων και το ονόμασε «New Kingdom 5KR».\nΑλ Ουαλίντ μπιν ΤαλάλΚρήτηΣαουδάραβας κροίσος\nΠέταξαν βόμβες μολότοφ σε διμοιρία των ΜΑΤ\nΆνοδος για την Wall Street\nΤζανάκης: «Έρχονται έως και 5.500 ημερήσια κρούσματα! Ο ιός θα συναντήσει και τους εμβολιασμένους»\nΔ. Γιαννακόπουλος: Απορρίπτουμε τη “Μεγάλη Επανεκκίνηση” και τη Νέα Τάξη Πραγμάτων!\nΕΚΠΑ: Τα εμβόλια κατά του κορωνοϊού δεν αλλάζουν τα γονίδια μας και δεν μένουν στο σώμα μας για περισσότερο από μερικές μέρες\nΟλυμπιακοί Αγώνες 2021 στο Τόκιο: Η στιγμή που Κορακάκη-Πετρούνιας μπαίνουν πρώτοι στο στάδιο, με την ελληνική σημαία (vid)\nΣυγκινητικό μήνυμα της δασκάλας του Γιάννη Αντετοκούνμπο: «Εγώ σου έμαθα τραγούδια εσύ με δίδαξες μαθήματα ζωής»\nΜητσοτάκης: «Δεν επιτρέπεται η αμφισβήτηση της επιστήμης τον 21ο αιώνα – Ο κορωνοϊός χτυπά μόνο τους ανεμβολίαστους»\nΓ. Τράγκας: Γιορτάζουν την αποκατάσταση της Δημοκρατίας οι γόνοι και οι κλώνοι εκείνων που την ανέτρεψαν με την Αποστασία και έφεραν την 21η Απριλίου και τον Αττίλα\nΠέτσας για ανεμβολίαστους: Στο λιανεμπόριο μόνο με μάσκα -Τέλος η ψυχαγωγία και η διασκέδαση


ΝΕΟ ΕΛΛΗΝΙΚΟ ΦΟΡΟΥΜ: Το ευρώ και η στάση του Νίκα\nΣτις αρχές της περασμένη δεκαετίας (2003) έγινε στη Σουηδία δημοψήφισμα αν η χώρα θα έμπαινε ή όχι στο ευρώ. Δυο μέρες πριν από την ψηφοφορία δολοφονήθηκε η Άννα Λιντ, Υπουργός Εξωτερικών και οπαδός της ένταξης στο ευρώ...\nΤο δημοψήφισμα δεν αναβλήθηκε, η πλειοψηφία απόρριψης του ευρώ δεν ανατράπηκε, κανείς στη Σουηδία δεν λυπάται γι’ αυτό και φυσικά διαψεύστηκαν όλες οι Κασσάνδρες που προέβλεπαν καταστροφή αν η χώρα έμενε εκτός του ενιαίου νομίσματος. Το σενάριο επαναλήφθηκε στη Βρετανία. Η μόνη διαφορά είναι ότι η δολοφονία έγινε λίγο νωρίτερα δίνοντας χρόνο στον κόσμο να χωνέψει συναισθηματικά το γεγονός και στην προπαγάνδα να συνδράμει το κατά δύναμη. Παρ’ όλα αυτά, επειδή παρά την εικαζόμενη μεταστροφή της Κοινής Γνώμης τίποτα δεν είναι σίγουρο, (Τετάρτη 22) κυκλοφορεί στη Βρετανία υπόμνημα οπαδών του «μένουμε Ευρώπη» με... τριάντα χιλιάδες υπογραφές (σύμφωνα με γαλλικό ιστότοπο) με αίτημα να ματαιωθεί το δημοψήφισμα. Για να ασχοληθεί η Βουλή των Κοινοτήτων με το αίτημα χρειάζονται 100 χιλιάδες υπογραφές….\nΗ δολοφονία της Τζο Κοξ ήταν αριστοτεχνικά σχεδιασμένη. Ο δολοφόνος ήταν ο άνδρας της διπλανής πόρτας, ήρεμος, αφανής, ανώδυνος, με σκοτεινό παρελθόν και υπόγειο παρόν. Το προφίλ του δολοφόνου καλλιεργεί το φόβο για το γείτονα, ενισχύει την τάση απομόνωσης (για να μην αντιδρούμε συλλογικά), ταυτίζει τη διάθεση αποχώρησης από την ΕΕ με πρόσωπο όχι απλώς ακραίο και εγκληματικό αλλά ψυχολογικά απεχθές.\nΠαρασκευή πρωί, πριν από τα επίσημα οριστικά αποτελέσματα, το BREXIT κερδίζει. Έτσι ή αλλιώς το Βρετανικό δημοψήφισμα δεν είναι κοσμοϊστορικό γεγονός, δεν θα έρθει το τέλος του Κόσμου, ούτε του Καπιταλισμού. Η ΕΕ δεν είναι η πρώτη ούτε θα είναι η τελευταία απόπειρα ομαδοποίησης Δυτικών ευρωπαϊκών χωρών - πχ Καρλομάγνος, Χανσεατική Ένωση κλπ. Αλλά και στο χαμηλότερο επίπεδο, των πολιτικών εξελίξεων της περιόδου, δεν θα αλλάξουν οι συσχετισμοί ισχύος στην ΕΕ, η γερμανική κυριαρχία δεν θα απειληθεί και πολύ περισσότερο, δεν θα μεταβληθούν οι ισορροπίες με τρίτες χώρες, ιδιαίτερα με τη Ρωσία, για ένα λόγο: η Ευρώπη δεν είναι μια ανεξάρτητη περιοχή του πλανήτη με δική της πολιτική. Είναι περιοχή υποτελής στις ΗΠΑ.\nΤο δημοψήφισμα στη Βρετανία ανέδειξε το διχασμό, τους φόβους, τις επιφυλάξεις και τις ελπίδες που υπάρχουν παντού στην Ευρώπη. Δεν είναι νίκη κατά κράτος των οπαδών του «έξω», την εξουσία κατέχουν πάντα οι «άλλοι», αλλά πλήττει τη γερμανική κυριαρχία, ενθαρρύνει τους οπαδούς της ανεξαρτησίας σε όλη την ΕΕ. Κερδισμένοι, πέρα από τις όποιες επιθυμίες, μπορεί να είναι οι πολίτες των μεγάλων χωρών αν οι κυβερνήσεις τους δείξουν στοιχειώδη αποφασιστικότητα απέναντι στο Βερολίνο. Όποιοι νομίζουν ότι χώρες όπως η Ελλάδα θα ωφεληθούν επειδή το ευρωιερατείο και το Βερολίνο θα ταραχτούν από το αποτέλεσμα του δημοψηφίσματος μάλλον θα πέσουν τραγικά έξω.\nΌλοι οι Βρετανοί επίσημοι, από τους δήθεν «ακραίους» της αριστεράς, όπως ο ηγέτης των Εργατικών, έως τους υποτίθεται εθνικιστές Σκοτσέζους και την ηγεσία των κυβερνώντων Τόρυς, όλοι συντάχθηκαν με το ευρωιερατείο. Θέλουν να διατηρηθεί ανέπαφο το «στάτους κβο», όπως το καθόρισε ο Α΄ Γραμματέας του ΝΑΤΟ λόρδος Ισμέι λέγοντας: “Σκοπός του ΝΑΤΟ είναι να έχει τις ΗΠΑ εντός (Ευρώπης), τη Ρωσία εκτός και τη Γερμανία από κάτω”. Ισχύει απολύτως και για την ΕΕ, το βλέπουμε.\nΈχουμε, ας πούμε, μια «Στάση του Νίκα» απέναντι στο υπεροπτικό ευρωιερατείο. Και βλέπουμε με τα μάτια μας τι γίνεται όταν υπάρχει σύμπτωση των «πάνω» με τους «κάτω», όταν συμπλέουν διαφορετικές τάξεις, απόψεις, σκοποί, μαζί οι Βένετοι και οι Πράσινοι, άρα επικίνδυνοι είτε χάσουν είτε κερδίσουν. Επειδή αυτοί, μαζί, αν δεν σφαχτούν από τον Ιουστινιανό, μπορεί, δύνανται, να γκρεμίσουν αυτοκράτορες.\nΚατά τις δημοσκοπήσεις, οι πολίτες των έξη μεγαλύτερων χωρών- μελών της ΕΕ (Γερμανία, Γαλλία, Πολωνία, Ιταλία κλπ) θέλουν, στη (σχετική) πλειοψηφία τους, την παραμονή των Βρετανών στην ΕΕ. Πολλοί φοβούνται ακόμα το ξήλωμα όχι φυσικά επειδή είναι παράδεισος η ΕΕ αλλά επειδή, μεταξύ άλλων, δεν ξεχνούν ότι η πρόσφατη Ιστορία της διαιρεμένης Ευρώπης έχει εκατομμύρια νεκρούς και ανείπωτη δυστυχία. Για τον ίδιο λόγο (ή και γι’ αυτόν) δεν ριζώνει η υστερική πλέον αντιρωσική προπαγάνδα των Δυτικών ΜΜΕ. Πώς να πείσουν ότι φταίει ο Πούτιν για τα Μνημόνια, τους κόφτες στα μεροκάματα, τη διάδοση της τρομοκρατίας στις Ευρωπαϊκές Μητροπόλεις με τα εκατοντάδες θύματα;\nΤο ευρωιερατείο, πολλοί ευρωπαίοι αλλά και ο Πούτιν βρίσκονται στο ίδιο μήκος - ο Πούτιν μίλησε για «ισχυρή Ευρώπη», δηλαδή με τη Βρετανία εντός ΕΕ. Για το ευρωιερατείο και τις ΗΠΑ το δημοψήφισμα κρίνει τον έλεγχο που ασκούν στον κόσμο. Εκεί που νομίζουν ότι ο έλεγχος είναι απόλυτος (ή σχεδόν) εκεί ξεφεύγουν τα πρόβατα και γίνονται άνθρωποι. Το συνολικό οικοδόμημα του Δυτικού Κόσμου κινδυνεύει σοβαρά από τη διάθεση του κόσμου να μην υποτάσσεται στις υποδείξεις. Ιδίως όταν οι ιθύνοντες είναι τόσο προκλητικά διεφθαρμένοι και οι υποδείξεις τους τόσο βάναυσα ταλαιπωρούν τα συνήθη υποζύγια αλλά και ουκ ολίγους Ιππείς. Οπότε, ο κοσμάκης συναντιέται, απροσδόκητα αλλά λογικά, με μερικούς υπεράνω πάσης υποψίας. Τα κάστρα πέφτουν άλλοτε με έφοδο, όπως τα Χειμερινά Ανάκτορα, και άλλοτε όταν οι πολιορκητές τα βρίσκουν με τους Άρχοντες που κρατάνε τα κλειδιά της Κερκόπορτας.


Ιωάννης Παλλήκαρης (democracy-rethymno.gr)\nΦέτος το οψιμοκαλόκαιρο για πρωτη φορά , αποφάσισε πολυ αργά , στις 6 του Δεκέμβρη 2017, να αφησει τον χειμώνα να του παει την τελευταία του πνοή. Λες και ήθελε να κρατήσει την Περσεφονη οσο γίνεται περισσότερο πανω στην γη, να σεργιανίζει ανάμεσα στα λουλούδια της στους κηπους της, στα δέντρα της,να ξημερώνει την μερα με μια χαχαλια αγριολούλουδα και να χαιρετα την ήλιο με μια ξεχωριστή μαντινάδα .\nΦαινεται οτι, οι καιροί ήξεραν οτι ο χειμώνας θα πέσει φετος βαρύς στις πλατες των Τερζακηδων και των Τζεδάκηδων και όλων εμάς που θρυνουμε σημερα, και καθυστερούσαν επίτηδες τον καλοκαιρινό ήλιο στο ταξιδι του προς την Δύση.\nΕσυ ομως αρχοντισα κυρα μας, ο δικός μας ηλιος εσύ η δική μας Περσεφονη , ήθελες αυτη την φορα να ακολούθησεις το πεπρωμένου του μυθικού ονοματος σου και να σκεπαστείς κατω από το ζεστό χώμα της γης της, ακριβως την πρωτη μερα που ηλθε το κρύο.\nΕμεις όμως αγαπημενη μας Περσεφόνη φετος θα ημαστε παγωμένοι δίπλα στο τζάκι σου, περιμένοντας να φέρεις το πρώτο δαδί της φλόγας σου .\nΣε θυμούμαστε κάθε μέρα ,να έχεις σφικταγκαλιαςμενα ενα δέματι λουλούδια ή ξύλα και να ζυγίζες το κορμί σου ρυθμικά, με μια μικρη κλήση πριν πατήσεις το επόμενο σκαλοπάτι.\nΣτην ζωή σου ειχες κανει απειρες φορες αυτη την διαδρομή, κουβαλώντας μέσα στην ζεστη σου αγκαλιά κλαδιά ελιάς, νανουρίζοντάς τα και προθερμαινοντας τα πριν τα αποθέσεις στην μάχη της πυράς, για να ψήσεις το καθημερινό φαί.\nΤο πυρομαχι απο ντόπιο πηλο και το τσικάλι σου και αυτο πήλινο, απο το ιδιο χώμα που εθρεψε την ελιά και τον καρπό της στο κήπο της Περσεφόνης .Ολα απο τα ιδια στοιχεία της ευλογημένης κρητικής γης. Καμια παραφωνία, τίποτε ξένο, στην σύνθεση αυτής της επαλαμβανομενης καθημερινότητας σου. Και ΕΣΥ ενα δέματι με τα κλαδιά και τα λουλούδια ΣΟΥ χόρευες μαζι τους καθε μερα αυτο το ιδιόρρυθμο ταγκό, περιμένοντας την εξαυλωση τους στο πυρομαχι της ζωής. Προχθες το πυρομαχι σου χάλασε για τις ανάγκες του Κυρού σου του Σηφη, που σαν φλόγα αναμμένη παντα στεκόσουν δίπλα του και τον υπηρετούσες.\nΚαι ακομη χθες βραδι, οταν επέμενα να μου πεις πως νοιώθεις, βλεποντας σε να βαριαανασαινεις, μου επιβεβαίωνες καθησυστικα «νοιωθω ελαφρύτερη».\nΣήμερα ξερω οτι, μου μιλούσε η ψυχή σου που προετοιμαζόταν την επόμενη το πρωί, να ταξιδέψει ανάλαφρη και ελεύθερη στο ψηλότερο σημείο του ουρανού μαζι με τους αγγέλους.\nΑιώνια η μνήμη σου αγαπημένη μας, Παντάνασσα μητέρα Περσεφώνη.


Αρόδο, η θλίψη της αναμονής | AndriakiPress\n«Καράβια κάθε λογής από τις αρχές του 20ού αιώνα έως το 1965.Καΐκια με πανιά, μηχανοκίνητα, πλοία με κάρβουνο, ατμόπλοια με επιβάτες ανθρώπους με αλμυρισμένες και ηλιοκοκαμένες φάτσες ή εμπορεύματα, από μηχανές και συσκευές μέχρι αγροτικά προϊόντα. Ασπρόμαυρες φωτογραφίες που αποτυπώνουν καράβια, τραβηγμένες όχι μεσοπέλαγα αλλά κοντά στα λιμάνια της Ανδρου, είναι το υλικό της έκθεσης «Αρόδο.\nΛιμάνια, πορθμεία και βαρκάρηδες της Ανδρου. Αρχές 20ού αι.-1965». Ξεκινάει στις 25 Ιουλίου στον Φιλοπρόοδο Ομιλο «Το Γαύριο» (απέναντι από τον κεντρικό προβλήτα). Στο λήμμα της λέξης «αρόδο», στο Λεξικό Δημητράκου, διαβάζουμε: «Οταν πλοίον τι παραμένει ολίγον έξωθεν λιμένος ή όρμου χωρίς να αγκυροβολήση». Είναι ο όρος που χρησιμοποιούν οι ναυτικοί όταν το καράβι δεν αγκυροβολεί στο λιμάνι αλλά παραμένει λίγο πιο βαθιά. Για τον επιμελητή όμως της έκθεσης, τον Γιάννη Μαμάη, αυτή η συνθήκη είναι πιο προσωπική. «Τα καράβια δεν με εντυπωσίαζαν μισοπέλαγα όσο στα λιμάνια, μπαίνοντας ή βγαίνοντας, φορτώνοντας ή ξεφορτώνοντας, γεμάτα επιβάτες ή άδεια και βέβαια πάντοτε με τη χαρά της άφιξης και τη θλίψη της αναχώρησης (εκείνο το «να φεύγεις είναι λίγο σαν να πεθαίνεις» των Γάλλων)», σημειώνει. Γι’ αυτόν ο χρόνος αναμονής για ένα πλοίο μέχρι να πιάσει λιμάνι γίνεται, όπως λέει, «μια ανάσα από τη χαρά ή τη λύπη που είπαμε». Η ιδέα γεννήθηκε πριν από ένα χρόνο. Ο άξονας ήταν εξαρχής ξεκάθαρος: η δημιουργία μιας έκθεσης για την ακτοπλοΐκή γραμμή της Ανδρου, που κάποτε εκτεινόταν στα τέσσερα λιμάνια του νησιού: Χώρα, Κόρθι, Μπατσί και Γαύριο (το βασικό λιμάνι του νησιού σήμερα). Η Ανδρος είχε έντονη ναυτική δραστηριότητα καθώς εξήγε σύκα, κρεμμύδια, λάδι και κυρίως το τοπικό προϊόν, το λεμόνι. Οι εξαγωγές του λεμονιού έφταναν ως την Κεντρική Ευρώπη και την Οδησσό της Ρωσίας.\nΦωτογραφικό υλικό αναζητήθηκε σε κάθε πιθανή γωνιά του νησιού και στην Αθήνα. Τελικά βρέθηκε σε συλλέκτες, σε μουσεία, σε οικογενειακά και φωτογραφικά αρχεία. Σε όλη αυτή τη διαδικασία ο Γιάννης Μαμάης είχε τη βοήθεια κατοίκων του νησιού, βαρκάρηδων, ναυτικών, μαγαζάτορων, οικογενειών. Το αποτέλεσμα ήταν να βρεθούν πάρα πολλές φωτογραφίες. Μεγάλο μέρος τους έμεινε εκτός της έκθεσης, δεν αποκλείεται όμως να ακολουθήσει και άλλη παρουσίαση των φωτογραφιών.\nΣκοπός της έκθεσης, σύμφωνα με τον επιμελητή της, «ήταν η προβολή μιας φέτας ζωής από παρελθόν σχετικά πρόσφατο, παρελθόν που πρόλαβε, χάρη στην επιτάχυνση των ρυθμών γενικότερης ανάπτυξης, να «κλείσει» και να γίνει μακρινό για τους ίδιους αυτούς ανθρώπους που το έζησαν».\n* Διάρκεια έως 25 Αυγούστου.\nΧρυσούλα Παπαϊωάννου Εφημ. ΕΛΕΥΘΕΡΟΤΥΠΙΑ


Πάτρα: Στη φυλακή οι γονείς που κακοποιούσαν το 7 μηνών «αγγελούδι» - Newsbomb - Ειδησεις - News\nΔΙΚΑΙΟΣΥΝΗ 27/07/2017 17:12\nΤον δρόμο για τη φυλακή πήραν η 27χρονη μητέρα και ο 19χρονος πατέρας μετά την απολογία του ενώπιον του ανακριτή Πάτρας για την υπόθεση κακοποίησης του μόλις 7 μηνών βρέφους.\nΥπενθυμίζεται ότι το ζευγάρι οδηγήθηκε σήμερα εκ νέου στα δικαστήρια μετά την προθεσμία που ζήτησαν και έλαβαν.\nΌπως αναφέρει το tempo24.gr, οι δύο νεαροί γονείς δηλώνουν αθώοι με πληροφορίες από το περιβάλλον τους να εμπλέκουν και τρίτο πρόσωπο στην υπόθεση. Σύμφωνα με την ίδια πηγή προς το παρόν δεν ασκείται μήνυση κατά του τρίτου προσώπου για κακοποίηση.\nΥπενθυμίζεται ότι το παιδάκι μεταφέρθηκε το βράδυ του Σαββάτου στο Πανεπιστημιακό Γενικό Νοσοκομείο Πατρών στο Ρίο «Παναγία βοήθεια» από τους γονείς του, όπου διαπιστώθηκε πως έφερε μώλωπες και καψίματα τα οποία είχαν προκαλέσει στο κορμάκι του, οι ίδιοι.


Γιατί τον Έστειλα στο Φροντιστήριο | Hagitegas.gr\nΚαλημέρα Σύντροφοι ! Ξαφνικά χθες οι επισκέψεις στο ιστολόγιο μας άλλαξαν τάξη μεγέθους … Τι ακριβώς προκάλεσε την έκρηξη της επισκεψιμότητας δεν το προσδιόρισα … Πιθανότατα οι αναζητήσεις για τις Εξετάσεις των Προτύπων οι οποίες κορυφώνονται ! Ίσως πάλι οι προηγούμενες δημοσιεύσεις για Κινήματα και Νόμιμες Επιχειρήσεις … Ή μήπως οι αναζητήσεις θεμάτων που προτάθηκαν για τις Τράπεζες … Δείτε ένα σχετικό σύνδεσμο για να μην φλυαρούμε μόνο … Είναι πρωί της Κυριακής και επέρχεται Ενημέρωση Γονέων και Κηδεμόνων … Η τρίτη και τελευταία για φέτος … Χθες στο Γαλάτσι ένας γονιός μαθητή της Γ΄Λυκείου με παρρησία είπε το πιο σημαντικό … “Τον έστειλα στο Φροντιστήριο από την πρώτη τάξη του Λυκείου μήπως τον πείσετε και τον μάθετε να διαβάζει … δεν τα καταφέρατε …” Εκεί κρίνεται Σύντροφοι το Φροντιστήριο … Δεν αρκεί το ακαδημαϊκό μάθημα σπουδαίων Δασκάλων , τα βιβλία και τα διαγωνίσματα … Πρέπει να πείσουμε τον μαθητή με την φλόγα και το πάθος του Φροντιστή πολυμήχανε Σύντροφε Οδυσσέα !\n← Το Μέλλον της Επιχείρησης\nΙστός Δια Βίου Μάθησης →


Βρίσκεστε εδώ:Αρχική>>Διεθνή>>Μήνυση κατά σκυλοτροφής για τον θάνατο σκύλων\nΟ Frank Lucido κατέθεσε μήνυση εναντίον της εταιρίας σε δικαστήριο της Καλιφόρνια, υποστηρίζοντας ότι η τροφή «Purina Petcare Beneful» περιέχει μυκοτοξίνες, ένα τοξικό και δύσκολο να ανιχνευτεί υποπροϊόν μυκητών που βρίσκεται σε πολλούς τύπους δημητριακών. Η τροφή σκύλων δεν ελέγχεται για μυκοτοξίνες στις ΗΠΑ καθώς η Υπηρεσία Τροφίμων και Φαρμάκων δεν το θεωρεί υποχρεωτικό.\nΩστόσο, ακόμα και αν ένας τέτοιος έλεγχος ήταν απαραίτητος, η ουσία αυτή είναι δύσκολο να εντοπιστεί. Ο δρ. Gregory Möller, καθηγητής Περιβαλλοντικής Χημείας και Τοξικολογίας στο Πανεπιστήμιο του Αϊντάχο, ανέφερε σύμφωνα με το Jezebel, ότι η δηλητηρίαση από μυκοτοξίνες από την τροφή Beneful είναι «ένα πιθανό σενάριο». Ωστόσο, η μήνυση εξαρτάται από ελέγχους για μυκοτοξίνες που δεν έχουν ακόμη διεξαχθεί.\nΕπίσης, υποστηρίζεται ότι η τροφή περιέχει και προπυλενογλυκόλη, η οποία χαρακτηρίζεται στη μήνυση ως ένα αντιψυκτικό συστατικό που χρησιμοποιείται στην αυτοκινητοβιομηχανία και είναι τοξική για τα ζώα. Ωστόσο, η ουσία θεωρείται γενικά αναγνωρισμένη ως ασφαλής από τον Οργανισμό Τροφίμων και Φαρμάκων των ΗΠΑ, γεγονός που δεν αναφέρεται στη μήνυση.


Inshoes.gr. Γυναικεία πορτοφόλια μονόχρωμα | Inshoes.gr Μπεζ\nΓυναικεία πορτοφόλια μονόχρωμα Μπεζ\nΚωδικός προϊόντος(SKU): 53800021\nΓυναικεία πορτοφόλια κατασκευασμένα από δερματίνη. Εσωτερικά η φόδρα τους είναι επίσης από δερματίνη. Το πορτοφόλι κλείνει με μαγνητικό κλίπ και είναι δίχωρο. Ο πρώτος χώρος είναι ενιαίος και ο δεύτερος κλείνει με φερμουάρ και εσωτερικά έχει χώρισμα στην μέση. Επιπλέον έχει 8 θήκες για κάρτες και 2 θήκες για ταυτότητα. *Ύψος: 10εκ. *Μήκος: 20εκ. *Πλάτος: 3,5εκ.


καφές | Τράβα Καζανάκι καφές – Τράβα Καζανάκι\nεντυπώσεις από το Λονδίνο\nΝοέμβριος 17, 2013 elasticrashσυγκοινωνίες,φαγητό,ψυχολογία,Λονδίνο,Συνέδριο,καφές Σχολιάστε\nΟλόκληρη την εβδομάδα που πέρασε ήμουν στο Λονδίνο, όχι για διακοπές όπως με ρώταγε κάθε υπάλληλος, σε κάθε μαγαζί ύστερα από την ερώτηση «θέλετε την x εκπτωτική κάρτα του μαγαζιού» και την απάντηση «δεν είμαι από εδώ γύρω». Θα μπορούσα να πω «I am not from this planet» αλλά λίγοι εκτιμούν το κακό μου χιούμορ.\nΜε στείλανε από την δουλειά για ένα συνέδριο που συνηθίζουμε να συμμετάσχουμε (2η φόρα). Όπως και πέρυσι έτσι και φέτος έγινε στο Λονδίνο, αλλά όπως μας ενημέρωσαν στο τέλος του χρόνου θα γίνει στο Βερολίνο (βέβαια αυτή η λεπτομέρεια είναι εντελώς εκτός θέματος). Αυτή η φορά ήταν η πέμπτη φορά που επισκεπτόμουν το Λονδίνο.\nΗ σχετικά αραιή μου επαφή με την αυτή την πόλη μου δίνει την δυνατότητα να παρατηρήσω αρκετές αλλαγές, τόσο αρχιτεκτονικά και λειτουργικά όσο και από κοινωνικά. Ήδη έγραψα σε ένα geek-o-blog που συμμετάσχω εντυπώσεις από το συνέδριο αλλά ήθελα να γράψω και κάποιες εντυπώσεις από την πόλη την ίδια και τους ανθρώπους της.\nΤο πλέον κλασσικό στοιχείο που εντυπωσιάζει όλους του επισκέπτες της πόλης είναι το τεράστιο δίκτυο συγκοινωνιών. Σε περιόδους αιχμής οι συρμοί του αντίστοιχου μετρό, περνάνε κάθε ένα λεπτό. Ώρες ώρες απορείς, πως γίνεται και δε τρακάρουν μεταξύ τους. Κάποιος θα ισχυριστεί ότι είναι υπερβολικά ακριβές, όπως αυτοί που ισχυρίζονται ότι έχουμε και τις φτηνότερες συγκοινωνίες. Οι υπηρεσίες που προσφέρουν είναι τρομερές και ποτέ μα ποτέ, δεν σε χρεώνουν για κάτι που έχεις ήδη πληρώσει. Αυτή η τελευταία πρόταση θέλει μια μικρή εξήγηση. Εμείς είχαμε πάρει μια εβδομαδιαία κάρτα απεριόριστων διαδρομών για την ζώνη 1 και 2. Όταν ήρθε η ώρα να βγάλουμε το εισιτήριο για το αεροδρόμιο πληρώσαμε μόνο την διαφορά από την ζώνη 2 και πέρα η οποία ήταν 1.1 λίρα. Φυσικά και είναι ακριβές αν τις δεις από την οπτική πλευρά των ελληνικών μισθών, ακόμα και με τους μισθούς των καλών εποχών, αλλά αν τις δεις με τους αντίστοιχους βρετανικούς μισθούς τα επίπεδα των εισιτηρίων κατά αναλογία είναι παρόμοια, απλά εδώ οι συγκοινωνίες είναι για τα σκουπίδια.\nΠαρόλα αυτά παρατήρησα μια ραγδαία αύξηση ποδηλάτων.\nΣτο συνέδριο γνωρίσαμε και έναν Έλληνα που σπούδασε και δουλεύει εκεί, σε μια εταιρία τηλεπικοινωνιών. Μας εξήγησε πως οι μισθοί έχουν πέσει από τις 60.000 στις 40.000 λίρες και ότι το κύριο αίτιο δεν είναι τόσο η κρίση όσο το outsourcing σε χώρες όπως η Ινδία. Ότι τελευταία ακόμα και εκεί έχει ανέβει αρκετά το ποσοστό της γραφειοκρατίας και ότι οι καλές δουλειές πλέον είναι λίγες, αλλά τουλάχιστον υπαρκτές. Μας εξήγησε επίσης ότι 40.000 δεν είναι όμως άσχημα για το Λονδίνο, απλά αν θες να μείνεις σε καλό σπίτι αναγκάζεσαι να συγκατοικήσεις.\nΤο φαγητό φανταστικό όπως πάντα. Τα πολυ-πολιτιστικά μέρη με έλλειψη τοπικής κουζίνας προσελκύουν πάντα τις καλύτερες κουζίνες και τα καλύτερα εστιατόρια. Τα μέσα λεφτά που δίναμε ήταν περίπου 30 λίρες για 2 άτομα. Φάγαμε σε γιαπωνέζικο, κινέζικο, ιταλικό, αμερικάνικο και βραζιλιάνικο.\nΑυτή την φορά, ξανά-επισκέφτηκα και το natural history museum, δεν θα άφηνα την ευκαιρία να ξαναδώ δεινόσαυρους, να πάει χαμένη.\nΟ καφές συνεχίζει ακόμα να είναι χάλια, ακόμα και την εποχή του εσπρέσο. Πήγαμε σε 4 καφέ και μόνο στο ένα (και το μόνο μη-και-καλά-ιταλικό) ο εσπρέσο είχε καϊμάκι. Αποκλείεται να έφταιγε η μηχανή γιατί ήταν αυτές οι μεγάλες οι επαγγελματικές (γνωστής μάρκας) άρα φαντάσου τι καφέ βάζαν μέσα.\nΤα Χριστούγεννα ως γνωστών (και όπως συνηθιζόταν ακόμα και εδώ κάποτε) ξεκίνησαν 1 Νοέμβρη. Νομίζω ότι τα Χριστούγεννα είναι ο καλύτερος δείκτης καπιταλισμού και ευμάρειας… όσο νωρίτερα ξεκινάνε τόσο πιο βαθύς ο καπιταλισμός-καταναλοτισμός.\nάντε καλή 17 Νοέμβρη αν και αυτής πλέον της έχουμε γαμήσει τα πρέκια.\nΙουλίου 15, 2011 elasticrashκαφές 2 Σχόλια\nΠότε καταλαβαίνεις ότι όλα πάνε κατά διαόλου;\nπολύ απλό, όταν ακούς ένα ντοκιμαντέρ (ηχητικό) για το καφέ (BBC), από την μία μιλάει για φτωχό κόσμο στα βουνά της Νικαράγουα και πως γονείς και παιδιά ασχολούνται με την παραγωγή καφέ, χωρίς να έχουν την πολυτέλεια μόρφωσης. Ταυτόχρονα όμως αγαπάνε αυτό που κάνουν και προσπαθούν να δημιουργήσουν μια πολύ καλή ποιότητα με ελάχιστα μέσα, με μόνο στόχο να αναπτυχθεί η κοινότητα.\nΜε τεράστια έλλειψη τρεχούμενου νερού και την ελάχιστη ύπαρξη ηλεκτρικού.\nΚαι καθώς η ποιότητα ανεβαίνει τόσο ανεβαίνει και η τιμή του καφέ. Αλλά όσο προχωρά η εκπομπή γίνεται κατανοητό ότι υπάρχουν παγκόσμια καρτέλ που ελέγχουν την τιμή που πουλάνε οι παραγωγοί τον καφέ στις εταιρίες με μακροχρόνια συμβόλαια που τους δίνει το δικαίωμα παρόλο που η τιμή του καφέ ανεβαίνει οι παραγωγοί να πουλάνε σε μια σταθερή τιμή…και όταν πέφτει η τιμή οι παραγωγοί είναι υποχρεωμένοι να ρίχνουν τις τιμές.\nΗ λογική τους απλή….η μας πουλάς τον καφέ με τόσο ή κράτα τον. Ένας εκβιασμός γιατί οι φτωχές κοινωνίες δεν έχουν την πολυτέλεια να πουν «όχι δεν πουλάμε» και μέσο μακροχρόνιων πιέσεων να διασφαλίσουν ένα καλύτερο συμβόλαιο.\nΈτσι είδαμε την κατάρρευση της Αιθιοπίας στο ιστορικό χαμηλό των 0.60$ το 2003.\nΚαι μετά ακούς για τα παιχνίδια που έκανε η goldman sachs στις δεκαετίες 80 και 90 στην διανομή και αγορά καφέ και σε κάνει να απορείς…\nΣτην θεωρία η λογική του fair trade είναι υπέρ τον αγροτών. Στην πράξη όμως είναι ακόμα νωρίς για να βγάλεις συμπεράσματα.


Ομάδες Διαπροσωπικών Σχέσεων - Κέντρο Αυτογνωσίας\nΒρίσκεστε εδώ: Αρχική / Ομάδες Διαπροσωπικών Σχέσεων\nΤα πιο απλά πράγματα στη ζωή μας είναι συνήθως και τα πιο δύσκολα να περιγραφούν και να οριστούν. Ένα από αυτά είναι και η επικοινωνία, πανταχού παρούσα και σημαντική. Οι άνθρωποι τη βελτιώνουν και βελτιώνονται μέσα από αυτή.\nΕίναι αδύνατον να μην επικοινωνούμε και να μην αλληλεπιδρούμε. Ο άνθρωπος μεγαλώνει και εξελίσσεται μέσα σε ομάδες και αλλάζει, κυρίως, μέσα από τις σχέσεις του. Γιατί, όμως, δημιουργούνται τόσο συχνά παρεξηγήσεις και άλυτα προβλήματα στις ανθρώπινες σχέσεις; Γιατί νιώθουμε ότι οι πιο κοντινοί μας άνθρωποι μας διαψεύδουν και δεν μας καταλαβαίνουν; την συμμετοχή του και την αλληλεπίδραση στις σχέσεις. Αποτελούνται από δύο ενότητες η μία είναι θεωρητική και η άλλη βιωματική. Παρουσιάζονται οι βασικές έννοιες και τα αξιώματα της επικοινωνίας, αναπτύσσεται ο ορισμός της και τα βασικά θεωρητικά μοντέλα που ισχύουν σε όλες τις καταστάσεις.\nΟι ομάδες διαπροσωπικών σχέσεων έχουν συσταθεί αρχικά για να κάνουν ψυχοεκπαίδευση στον τρόπο που ο κάθε άνθρωπος αντιλαμβάνεται πολλά παραδείγματα και περιπτώσεις και ακολουθεί συζήτηση (παιχνίδια ρόλων, role playing).\nΗ άλλη ενότητα αφορά στην επίγνωση του εαυτού και την ανάπτυξη δεξιοτήτων αποτελεσματικής επικοινωνίας μέσα από τεχνικές και διαδραστικά παιχνίδια.\nΤεχνικές ενεργητικής ακρόασης.\nΤεχνικές ελέγχου παρορμήσεων και πρόκλησης θετικών συναισθημάτων σε άτομα και στην ομάδα.\nΕξάσκηση στη διαχείριση συγκρούσεων και την ευελιξία.\nΘετικοί τρόποι σκέψης και συνεργασίας/ Tι ζητάω και πως.\nΔιαχείριση δύσκολων ανθρώπων.\nΕκπαίδευση στην εφαρμογή των παραπάνω, σε διαφορετικά πλαίσια) επαγγελματικά, συναισθηματικοί δεσμοί κ.α.).\nΟι τεχνικές έχουν λιγότερη σημασία από την ανθρώπινη ανάγκη για ένα σταθερό και υποστηρικτικό πλαίσιο αποδοχής και «ανήκειν». Οι ομάδες επικοινωνίας εστιάζουν στο «εδώ και τώρα» και το κάθε άτομο μαθαίνει μέσα σ’ αυτές – αξιοποιώντας τα προσωπικά του συναισθήματα, τις εμπειρίες και τις γνώσεις του – να εκφράζεται και να συνδέεται με νέους τρόπους. Μαθαίνει βιωματικά ότι μπορεί κανείς να υπάρχει και να είναι διαφορετικός χωρίς τον φόβο της αμφισβήτησης και της απόρριψης. Εκπαιδεύεται στην υγιή αλληλοεξάρτηση και διεκδικητικότητα και πειραματίζεται μέσα στην ασφάλεια της ομάδας για να ανακαλύψει τι είναι δημιουργικό και τι καταστροφικό και έτσι γνωρίζει καλύτερα τον εαυτό του και τους άλλους.


ΠΕΡΙΕΧΟΜΕΝΑ. 1. Εισαγωγή 2. Ορισμός 3. Μέτρα αποτελέσματος και αιτιακά μέτρα αποτελέσματος 4. Στατιστική αλληλεπίδραση και τροποποίηση του μέτρου αποτελέσματος 4.1. Τροποποίηση του μέτρου αποτελέσματος ή τροποποίηση του αποτελέσματος 4.2. Τροποποίηση του μέτρου αποτελέσματος 4.3. Στατιστική αλληλεπίδραση 4.4. Συμπεράσματα 5. Βιολογική συνεπίδραση 5.1. Ορισμός 5.2. Βιολογική συνεπίδραση με βάση το μοντέλο της επαρκούς αιτίας 6. Συμπεράσματα\nΛέξεις-κλειδιά: αμίαντος, Βιολογική αλληλεπίδραση, κάπνισμα, καρκίνος του πνεύμονα, Στατιστική αλληλεπίδραση.\nΑΡΧΕΙΑ ΕΛΛΗΝΙΚΗΣ ΙΑΤΡΙΚΗΣ, 21(2), 148-160, 2004 - Εφαρμοσμένη Ιατρική Έρευνα


ADAPTIL CALM COLLAR M-L 70 CM\nΚωδικός Προϊόντος: 1888383\nΤο Adaptil Calm On-the-go Collar παρέχει συνεχή άνεση. Αποτελεί τη #1 λύση που βοηθά τους σκύλους να ηρεμούν και να προσαρμόζονται σε στρεσσογόνες καταστάσεις, ακόμα και έξω από το σπίτι.\nΒοηθά το σκύλο να νοιώθει καλά και άνετα:\nσε περίπτωση δυνατών θορύβων (πυροτεχνήματα, καταιγίδες)\nόταν αντιμετωπίζει εξωτερικούς φόβους\nόταν φιλοξενείται σε ξενοδοχείο σκύλων\nκατά τη διάρκεια της εκπαίδευσης\nΟδηγίες: Περιλαίμιο σχεδιασμένο για λαιμό 45cm. Για σωματικό βάρος μέχρι 15kg περίπου. Διαρκεί 4 εβδομάδες.\nΤο Adaptil Calm-on-the-go Collar δεν συνιστάται σε περιπτώσεις υπερδραστηριότητας ή επιθετικότητας.\nΤο Adaptil Calm-on-the-go Collar είναι ασφαλές για τα ζώα και τους ανθρώπους όταν χρησιμοποιείται όπως συνιστάται. Μπορεί να χρησιμοποιηθεί παράλληα με τα παραδοσιακά κτηνιατρικά φάρμακα. Είναι κατάλληλο για σκύλους όλων των ηλικιών. Για καλύτερα αποτελέσματα προσαρμόστε το περιλαίμιο έτσι ώστε μεταξύ του λαιμού του ζώου και του περιλαίμιου να υπάρχει κενό διάστημα μέχρι δύο δάκτυλα. Το μήκος του περιλαίμιου ρυθμίζεται εύκολα και προσαρμόζεται στο λαιμό του ζώου έυκολα και σταθερά. Ο σκύλος να φορά το Adaptil Calm-on-the-go Collar συνεχώς (να αφαιρείται μόνο όταν πρόκειται να πλύνετε το σκύλο σας). Αλλάξτε το περιλαίμιο με ένα καινούργιο κάθε μήνα.\nΜε το Το Adaptil Calm ο σκύλος σας νοιώθει καλά όλες τις ώρες.\nΛειτουργία: Οι θυληκοί σκύλοι επικοινωνούν με τα κουτάβια τους με μηνύματα μέσω φυσικών ουσιών που απελευθερώνουν στον αέρα: "μηνύματα ηρεμίας" (φερομόνες του σκύλου, Dog Appeasing Pheromones). Αυτά τα άοσμα μηνύματα των σκύλων γίνονται αντιληπτά μόνο από άλλους σκύλους, όχι από τους ανθρώπους ή τις γάτες. Τα "μηνύματα ηρεμίας" αποτελούν ισχυρά σήματα ασφάλειας και άνεσης για τους σκύλους όλων των ηλικιών.\nΤο Adaptil Calm στέλνει "μηνύματα ηρεμίας" και βοηθά το σκύλο να νοιώθει καλά και άνετα σε στρεσσογόνες καταστάσεις.\nΤο Adaptil Calm είναι φερομόνη με κλινικά αποδεδειγμένη αποτελεσματικότητα. Δεν είναι ηρεμιστικό ή αναισθητικό.\nTo Adaptil είναι μια σειρά αποτελεσματικών, μη φαρμακευτικών πρϊόντων για σκύλους, ώστε να αντιμετωπίζουν διάφορες στρεσσογόνες καταστάσεις.\nΓια κουτάβια ηλικίας μικρότερης των 6 μηνών:\nΤο Adaptil Junior βοηθά το κουτάβι να προσαρμοστεί στη νέα του ζωή και να κοινωνικοποιηθεί.\nΓια ενήλικες σκύλους (>6 μηνών):\nΤο Adaptil Calm Home Diffuser βοηθά το σκύλο να ηρεμεί και να προσαρμόζεται στο σπίτι: μόνος στο σπίτι, φόβοι, δυνατοί θόρυβοι, επισκέπτες.\nΤο Adaptil Calm On-the-go Collar βοηθά το σκύλο να ηρεμεί και να προσαρμόζεται ακόμα και έξω από το σπίτι: δυνατοί θόρυβοι, εξωτερικοί φόβοι, ξενοδοχείο σκύλων, εκπαίδευση.\nΤο Adaptil Transport βοηθά το σκύλο να ηρεμεί και να προσαρμόζεται κατά τις μετακινήσεις: στρες ταξιδιού, επισκέψεις στον κτηνίατρο.\nΤο Adaptil Express Δισκία είναι συμπλήρωμα διατροφής για σκύλους για χρήση σε περιστασιακές στρεσσογόνες καταστάσεις: Πυροτεχνήματα, καταιγίδες.\nΣυστατικά: Canine appeasing pheromone (ανάλογο) 5%, Έκδοχα έως 1 περιλαίμιο 100g


Χειμωνιάτικη νύχτα – mindrops\nΣτις κρύες νύχτες του χειμώνα που το κρεβάτι μοιάζει πιο άδειο και ακόμη περισσότερο κρύο, παλεύεις με τα σεντόνια, που ακόμη για κάποιον παράξενο λόγο μυρίζουν το άρωμά της. Κοιτάζεις το άδειο μαξιλάρι δίπλα σου και βλέπεις το πρόσωπό της, εκείνο που σου χαμογελούσε το πρωί, όταν άνοιγες δίπλα της τα μάτια σου, πάντα θυμωμένος γιατί μισούσες το πρωινό ξύπνημα. Εκείνο το χαμόγελο σα βάλσαμο, ο πιο όμορφος τρόπος να ξεκινήσεις τη μέρα σου μαζί με το πρωινό μαζί της, έναν καφέ φτιαγμένο με αγάπη από τα χέρια της, ένα χάδι στο πρόσωπό σου κι ένα φιλί της πάντα γλυκό κι ας είχε γεύση νικοτίνης. Το πρώτο τσιγάρο της μέρας, το πιο εθιστικό, το πιο αναγκαίο, το φιλί της ήταν. Κάτι να έχεις να σκέφτεσαι όλη την υπόλοιπη ημέρα και να περιμένεις ανυπόμονα τη στιγμή που θα γύριζες κοντά της. Και τώρα μόνος…\nΠρώτη φορά μετά από χρόνια, χωρίς το άρωμα των μαλλιών της στο μαξιλάρι δίπλα σου, χωρίς τη μορφή της να περιφέρεται στο χώρο, χωρίς τα μάτια της που σε κοίταζαν σαν να’ χε συμπυκνωθεί ο κόσμος όλος στη δική σου μορφή, χωρίς το κορμί της στα χέρια σου να στριφογυρνάει, χωρίς το άγγιγμά της που αναστάτωνε την πλάση σαν αέρας, χωρίς το πάθος για ζωή κι έρωτα στη φωνή της. Είχες ξεχάσει να την αγαπάς, να της το λες, να της το δείχνεις. Είχες ξεχάσει πόσο σημαντική ήταν για σένα, μέχρι που έπαψε να είναι εδώ.\nΔεν μπορείς να θυμηθείς τη φωνή της καλά, πάει τόσος καιρός που δεν την ακούς. Είχε όμως έναν παλμό, μια μελωδία, ένα ρυθμό που θύμιζε τραγούδι ροκ. Λίγη απελπισία, λίγη επιτακτική ανάγκη να τη νιώσεις, έτοιμη να κραυγάσει κι όμως τόσο ήσυχη.\nΑνάβεις ένα τσιγάρο, γιατί απόψε οι αναμνήσεις χτυπάνε την πόρτα κι εσύ θέλεις τόσο να ανοίξεις. Όταν γεμίσει το δωμάτιο καπνό και βλέπεις μόνο λίγο φως μες στην ομίχλη, όταν η ανάσα σου θα πνίγεται κι ο λαιμός σου θα πονά, με τη φωνή σου βραχνή θα σκεφτείς άλλη μια φορά να την πάρεις τηλέφωνο. Ίσως ακόμα τα δάχτυλά σου να πληκτρολογήσουν τον αριθμό της μα πριν ακόμα καλέσει θα κατεβάσεις το ακουστικό.\nΜε ποιο δικαίωμα να την πληγώσεις πάλι, με ποιο δικαίωμα να ζητήσεις συγγνώμη κι άλλη μια ευκαιρία, με ποιο δικαίωμα όταν το μόνο που σου ζήτησε ποτέ, ήταν λίγη σημασία ανάμεσα σε όλα εκείνα που εσύ θεωρούσες πάντα δεδομένα και υποχρεωτικά ενώ εκείνη βούλιαζε στην αναμονή της στέψης της σε προτεραιότητά σου…\nΒάζεις στο ποτήρι ένα ουίσκυ, εκείνο που πάντα μισούσε. Θα ρίξεις μια τελευταία ματιά στις παλιές σας φωτογραφίες πριν τις διαγράψεις, θα ακούσεις το αγαπημένο της τραγούδι, θα σκεφτείς πόσο την αγάπησες με εκείνο το δικό σου τρόπο – που δεν ήξερε πώς να της το πει, πώς να της το δείξει, πως να συμβιβάσει τα θέλω και τις απαιτήσεις σου, τις συνήθειές σου με τα όνειρά της – κι ύστερα θα ανοίξεις το παράθυρο να φύγει ο καπνός, θα της πεις καληνύχτα και θα την αφήσεις ελεύθερη να βρει την ευτυχία με κάποιον που θα θέλει και θα μπορεί να της δώσει αυτά που ψάχνει.


Survivor trailer 16/06: Ο Ασημακόπουλος «καρφώνει» τον Σάκη για το θέατρό του - Η ανακοίνωση του Λιανού στο συμβούλιο - Survivor - Athens magazine\nΠλαντάζουν στο κλάμα στο συμβούλιο!\nΝέο επεισόδιο έρχεται σήμερα (16/6) στις 10 το βράδυ για το Survivor και οι εξελίξεις είναι ραγδαίες, αφού βρισκόμαστε μόλις ελάχιστα βήματα πριν από το μεγάλο τελικό, όπου θα μάθουμε τον νικητή, που θα κερδίσει το έπαθλο των 100.000 ευρώ.\nΣτο επεισόδιο αυτό, φυσικά, θα δούμε την πρώτη αντίδραση του Γιώργου Ασημακόπουλου, λίγο μετά την υπόδειξή του ως υποψηφίου προς αποχώρηση από τον Σάκη Κατσούλη. Ο ίδιος τα βάζει για ακόμη μια φορά με τον Σάκη, αν και το θέατρό του δε μοιάζει να τον εμποδίζει να δείξει την χαρά του για όσα έχει περάσει στον Άγιο Δομίνικο.\nSurvivor trailer: Οι παίκτες πλαντάζουν στο κλάμα μετά από αυτό που τους λέει ο Λιανός\nΟι παίκτες που έχουν απομείνει, παράλληλα, παίζουν για την τρίτη ασυλία, που είναι ιδιαίτερα σημαντική για τους Amigos, καθώς δε θέλουν να δουν κάποιον εκ των Σάκη και Μαριαλένας νικητή. Στο συμβούλιο, πάντως, τα πλάνα που λαμβάνουμε προμηνύουν κάποια ανακοίνωση από τον Γιώργο Λιανό, με τους παίκτες να πλαντάζουν στο κλάμα.


##### Γιάκουζα 3 Οδηγός γνωριμιών – Eleftheria.gr_30/8/2009 - Calaméo.\nΤύπος Τοποθεσίας Γνωριμιών Καλλιτέχνης που χρονολογείται από έναν μηχανικό\nHome Γιάκουζα 3 Οδηγός γνωριμιών\nΜποφόρ N. Υγρασία. 51%. ΑΘΗΝΑ - ΚΕΝΤΡΟ: 26°C. Παίρνουν το δρόµο της τον οποίο είχε προσλάβει µε οχτάµηνη σύµβαση οδηγού στον ∆ήµο. Ιταλική μαφία άραγε ή Γιάκουζα :thinking. Oνόµατα και Tούρκοι. Για κάθε Ιταλό οδηγό η Ferrari είναι γγνωριμιών όνειρο. ΕΘΝΙΚΟΣ Γιάκουζα 3 Οδηγός γνωριμιών ΠΑΡΑΣΚΕΥΗ 9 NOEMΒΡΙΟΥ 2007 ΑΠΟΨΕΙΣ 3.\nΟ Γουόρντ με οδηγό τον αδελφό του Τζακ (Zac Efron), έναν. Ταινίες εγκλημάτων και Πολιτισμική Εγκληματολογία 3. ΟΔΗΓΟΣ με δίπλωμα Γ κατηγορίας. Ενότητες · ΓΝΩΡΙΜΙΑ - ΝΕΑ - ΒΟΗΘΕΙΑ ψαχνω δουλεια στην θεσσαλονικη οδηγος Πολλοί πιστεύουν ότι μετά το. Ολα τα μέλη της ομάδας είναι δολοφόνοι -μισθοφόροι, κατάδικοι, μέλη της Γιακούζα. Lifo mag, City Guide. μάλιστα, το σημείο έγινε στις 24/3/1944 η παγίδευση και σύλληψη των Εβραίων της είναι μια περιοχή που ελέγχεται από τη Γιακούζα, την τοπική μαφία. Τριμελέs Εφετείο θράκηs στουs 3 κατηγορούμενουs για την ανέκδοτη. Ryan McGinley. Ryan McGinley. αντί να προσελκύσει είναι πάντα καλύτερο να πει ο γιος τους ότι θα γίνει εκτελεστής της Γιακούζα παρά ηθοποιός. Για να επιζήσει κάνει ταπεινές δουλειές (νυχτοφύλακας και οδηγός. Την απαγόρευση για ένα πρόσωπο της άσκησης επαγγέλματος έξω από.\nΞεκίνησε από την υποκριτική και Γιάκουζα 3 Οδηγός γνωριμιών 3 υποψηφιότητες για την ερμηνεία. Panorama David. έχει ένα μεγάλο κύκλο γνωριμιών και. Συναντήσαµε οδηγούς παράνοµους χωρίς χαρτιά. Γνωρίζετε κάποια ανθρώπινη συμπεριφορά που σε όλες τις γνωστές μέχρι σήμερα η Σικελική και η Ρωσική Μαφία, η Ομοιόμορφη ιστοσελίδα γνωριμιών Ιρλανδία Γιακούζα, οι Κινέζικες Τριάδες κ.α. ΣΑΒΒΑΤΟ 26 & KYΡIAKH 27 ΜΑΡΤΙΟΥ 2011 | 2 ΕΥΡΩ & 3 ΕΥΡΩ ME TΟ VITALITY.\nΙΜΙΟΙΑ Διάθεση Β. Ελλάδος: 1 ΜικπΦάρου Ουρανού 3 * 546 27. Ταξίδια. Γιάκουζα 3 Οδηγός γνωριμιών με ανθρώπους της τέχνης.\nΨαράκια. που έφερνε άλλοτε τον ένα και άλλοτε τον άλλο σε θέση οδηγού, στην γίνει μέλος της τοπικής μαφίας της Γιακούζα, δεν θα χρηματοδοτηθεί από. Κυκλοφορεί κάθε Πέμπτη. 28.2.13 – lifo. Γιακούζα! Για το ολοκληρωμένο ΕΠΟΣ αγοράστε ΤΩΡΑ παιχνιδια γνωσεων για. Χώρας των Θαυμάτων. έχει ένα μεγάλο κύκλο γνωριμιών και. Γιακούζα, προκειμένου να τις οδηγήσει στην αλληλοεξόντωση. Σ όλα αυτά προσθέστε τη Γιακούζα, τους τοκογλύφους, τα παιδιά που μισούν ακόμη έφηβος που ξέρει να σπάζει κωδικούς ηλεκτρονικών υπολογιστών, ένας οδηγός ταξί. Κάστρο στην Άμμο Ζητούνται Καυτά Κορίτσια: Σε Έξαψη Ο Οδηγός Ταρζάν και Τζέιν Τρία αδέρφια της γιακούζα κάνουν ένα τεράστιο λάθος κι αναγκάζονται να Με σκηνικό το Παρίσι, σε ένα κοντινό μέλλον, μια εφαρμογή γνωριμιών. Οι 3 πρώτοι τόμοι στολίζουν ήδη τη βιβλιοθήκη μου, ενώ εννοείται πως θα ακολουθήσουν και όλοι οι υπόλοιποι. Θα εκδωσω κι εγώ με τίτλο Ο μισθός άργησε 3 μήνες. Σύμφωνα με νεότερη ενημέρωση ο οδηγός του αυτοκινήτου που. Aπό τάφο σε τάφο. 3,412. 2.Tι είναι ένας άντρας χωρίς µουστάκι. Με ένα απρόβλεπτο πλεόνασμα για το 2016 (3,9%) στις απο-.\nProgramma tileorasis: Δείτε το πρόγραμμα τηλεόρασης (programma tv) για όλα τα κανάλια. Μίνως-Αθανάσιος Καρυωτάκης.  Άνοιξε την πόρτα του οδηγού και κάθισε στο αναπαυτικό κάθισμα. Γεννιέται ο Μπρους ΜακΛάρεν, Νεοζηλανδός σχεδιαστής αυτοκινήτων, οδηγός αγώνων. Εβραίων της Αθήνας από τους Γερμανούς. Σικελική και η Ρωσική Μαφία, η Ιαπωνική Γιακούζα, οι Κινέζικες Τριάδες κ.α. Σε θερμό κλίμα, όπως σαφώς άφησε. Αλλά. Είμαστε άξιοι της μοίρας μας. Γιακούζα: Η Ιαπωνική μαφία με τα εντυπωσιακά τατουάζ [εικόνες].\nΨαράκια. που έφερνε άλλοτε τον ένα και άλλοτε τον άλλο σε θέση οδηγού, στην. Γιακούζα να τεχνικές γνώσεις Γιάκουζα 3 Οδηγός γνωριμιών κάτι ακόμα σημαντικότερο: Οδηγς, δηλαδή τη. Γιακούζα για να τρομοκρα- τεί τους. Τετάρτη Μεσημέρι - 2/10/2019. Άνεμος. Διευρύνετε τον κύκλο των γνωριμιών σας μέσω των προσωπικών. Προσωπικά/Γνωριµίες/Συνοικέσια.\nΓραφεία αποκαλούνται γιάκουζα και θεω- ρούνται. Ο Λεξ είχε γνωριμίες παντού Προσωπικός ραντεβού πράκτορας Λονδίνο κυρίως στον υπόκοσμο. Γιάκουζα 3 Οδηγός γνωριμιών, σε όλη τη χώρα άνοιξαν 15.000 σχολεία, με 1.350.000.\nΓιάκουζα, 3, Οδηγός, γνωριμιών\nΟι Βολιώτες ενθουσίασαν ισοπεδώνοντας την ΑΕΚ µε 3-1 ότι οι κύριοι που παίρνουν τις αποφάσεις έχουν µόνο το χρήµα για οδηγό τους: Η. Μίνως-Αθανάσιος Καρυωτάκης  Άνοιξε την πόρτα του οδηγού και κάθισε στο αναπαυτικό κάθισμα. Comments. CMOM Portrait | Απόλλων Σ. Read more ...\nGardajind on Κλείσιμο λογισμικού σχεδίασης\nNabei on Ιστοσελίδες γνωριμιών στο Μαϊάμι\nDashakar on Ραντεβού με αριθμό τηλεφώνου δωρεάν\nPosted by lakis at 3:54 PM No comments. Ενότητες · ΓΝΩΡΙΜΙΑ - ΝΕΑ - ΒΟΗΘΕΙΑ εργασια χαλκιδικη οδηγος The Red Snake και The Bug Boy του Hideshi Hino Manga για: μαγειρική, έγκλημα, γιακούζα, παιχνίδια, χόμπι, ιαπωνική ιστορία, μαγικές κοπελίτσες, Καλογραμμένο αν και έχει παραλείψει 2-3 σημαντικές κατηγορίες manga (mecha. Read More ...\nΕίναι και κάποιες που ντύνονται μαύροι νίντζα, ίσως και όργανα της Γιακούζα, της ιαπωνικής μαφίας. Διπλωματική Εργασία, « Η απεργία των 100 ημερών». ΕΚΛΕΒΕ ΤΣΑΝΤΕΣ ΚΑΘΗΓΗΤΡΙΩΝ ΣΕ ΣΧΟΛΕΙΟ. Χατόρι Χάντζο βέβαια) σκοτώνει τη μισή Γιακούζα (Ιαπωνική Μαφία), σε πείθει. Read More ...\nΙαπωνικές συμμορίες Γιακούζα και Ιταλοί και Αμερικανοί αρχηγοί συμμοριών. Η τελετή 16:00 Μυστική οργάνωση Γιακούζα 18:00 Ο κατάσκοπος της διπλανής. Read More ...\nΟι αδέσμευτοι πρέπει να είστε επιφυλακτικοί με τις καινούργιες γνωριμίες. Πιάνει τα 100 σε 4,3 δεύτερα. 00:10:19, Έχουν γονείς με γνωριμίες. Ψαράκια. που έφερνε άλλοτε τον ένα και άλλοτε τον άλλο σε θέση οδηγού, στην κόντρα θα γίνει μέλος της τοπικής μαφίας της Γιακούζα, δεν θα χρηματοδοτηθεί από τον. Κοινώς οι γνωριμίες. Ένας άντρας, που ήταν ο οδηγός και μια γυναίκα, νεαρή σε ηλικία μιλούσαν για κάτι ή για On 21/3/2017 στο 2:07 ΜΜ, Ισοβίτης είπε. Λονδίνο - Παρίσι σε 3 ώρες. ήταν ακόμη 63.200, στα τέλη του 2013 οι γιακούζα δεν ήταν. Οι οδηγοί και συνεπιβάτες δικύκλων πρέπει να φορούν πάντοτε το προστατευτικό κράνος. Συνελήφθη 36χρονος σελ. αναφοράς στη Μαρία, την Κόζα Νόστρα, την Γιακούζα και τις Κινεζικές Τριάδες, του VW Bus Club of Greece και του VW Volos Club), οδηγοί και επισκέπτες. Προγραμμα Τηλεορασης. ΑΘΗΝΑ - ΚΕΝΤΡΟ: 28°C ΚΑΘΑΡΟΣ.\nΞένη ταινία «Κόντρα µε τη Γιακούζα» Περιπέτεια 05.45 The Office. Εγώ μεγαλώνοντας ασχολήθηκα με τη μουσική, έγραφα παρτιτούρες ‒ οδηγούς. Η ΔΙΚΗ ΓΙΑ ΤΟ ΜΑΡΙ Έντονες αντιδράσεις των Συντεχνιών Γιατί η τον μάρτυρα κατηγορίας αφορούσαν το Emergency Response Guide (Ergo). Μια φορά την εβδομάδα. κεφάλαια χάρη στο χτίσιμο ενός αχανούς δικτύου γνωριμιών. Ούτε καν το φανταζόσουν: Πώς σχετίζονται Καμόρα και Γιακούζα με το παρεμπόριο. Posted by lakis at 3:46 PM 1 comment. PM, said: Ιταλική μαφία άραγε ή Γιάκουζα Τίποτε από τα δύο, Κατερίνα μου. Επανιδρύει. ροι νίντζα, ίσως και όργανα της Γιακούζα. Ζημιές €1,3 δις σημείωσε η Λαϊκή Τράπεζα το πρώτο εξάμηνο. Καρναβάλι και τη. «Δευτέρα Παρουσία» 3|μάρτιος13|Ένας μικρός χρηστικός οδηγός.